utorak, 15 januar 2019 15:06\nMinistarstvo ekonomije je uz podršku kompanije IBF International Consulting iz Belgije i Ministarstva finansija Crne Gore – Direktorata za finansiranje i ugovaranje sredstava EU pomoći (CFCU) organizovalo je prvi sastanak Upravnog odbora EU projekta „Tehnička podrška za usklađivanje i sprovođenje pravne tekovine Evropske unije u oblasti unutrašnjeg tržišta”.\nRealizacijom ovog projekta Crna Gora će ostvariti značajan napredak na svom putu ka EU usvajanjem standarda koji se primjenjuju u oblasti unutrašnjeg tržišta EU, unapređujući kapacitete nadležnih insritucija i znanje za preuzimanje obaveza iz članstva, kazao je generalni direktor Direktorata za investicije, razvoj malih i srednjih preduzeća i upravljanje EU fondovima, Radosav Babić na konferenciji koja je održana danas u hotelu Centre Ville povodom prvog sastanka Upravnog odbora.\nBabić je istakao veliki značaj ovog projekta, prvenstveno kroz doprinos koji će imati u pogledu usklađivanja nacionalnog zakonodavstva sa pravnom tekovinom EU, u okviru dva važna pregovaračka poglavlja – Poglavlje 1: Slobodno kretanje robe i Poglavlje 28: Zaštita potrošača i zdravlja, čime će se obezbijediti uslovi neophodni za potpuno usklađivanje crnogorskih proizvoda u oblasti standardizacije, nadzora tržišta i drugih segmenata vezanih za slobodno kretanje robe, dok će istovremeno kvalitet i bezbijednost proizvoda biti usklađena sa visokim zahtjevima Unije.\n“Na ovaj način projekat ima dodatnu vrijednost za građane, obezbjeđujući uslove za dobijanje kvalitetne i sigurne robe. S druge strane, crnogorski proizvođači će moći svoje proizvode da plasiraju na EU tržište bez ikakvih barijera i time promovišu crnogorsku privredu, unapređujući konkurentnost“, kazao je generalni direktor.\nU okviru Instrumenta pretpristupne podrške IPA 2014 – 2020 od ukupnog budžeta od 270 miliona eura koji je opredijeljen za Crnu Goru, za projekte usmjerene na jačanje konkurentnosti crnogorske privrede i poslovnog okruženja u skladu sa pregovaračkim procesom, opredijeljeno je 18,9 miliona eura. U ovom dijelu značajnu ulogu ima Ministarstvo ekonomije u nastojanju da stvori pogodan ambijent za efikasno funkcionisanje unutrašnjeg tržišta kao jednog od osnovnih uslova za unaprijeđenje rada crnogorskih preduzeća.\nU okviru buduće IPA podrške koju sprovodi Ministarstvo ekonomije, planirano je sprovođenje projekata koji su komplementarni sa postojećim programima podsticanja preduzetništva i biznisa koje sprovodi Ministarstvo ekonomije, sa posebnim akcentom na podršku usmjerenu na otvaranje novih radnih mjesta, podršku mladima, ženama u biznisu, smanjenju regionalnih razlika, podršku prioritetnim sektorima, kao i dalji razvoj biznis zajednice.\nPored Babića na konferenciji za novinare govorili su predstavnici IBF International Consulting-a Stefano Sedola i Matjaž Logar.\nUkupna vrijednost projekta je 1.167.400 eura, od čega finansiranje EU čini 90 odsto a nacionalno kofinansiranje 10 odsto. Projekat se sprovodi u okviru Godišnjeg akcijskog programa Instrumenta za pretpristupnu podršku IPA za 2014. godinu.\nViše iz ove kategorije « Isplata garantovanih depozita iz IBM banke obavljaće se preko Societe, Hipotekarne i NLB banke Pomorci godišnje unesu 12 odsto državnog budžeta »


Tramp stigao u Švajcarsku, u Davosu govori u petak - BalkanPost\nDAVOS, Švajcarska – Američki predsednik Donald Tramp stigao je u Švajcarsku gde će na Svetskom ekonomskom forumu u alpskom centru Davos preneti svoju poruku “Amerika na prvom mestu”, uz argument da to može da ide zajedno sa globalnom saradnjom.\nTramp je sleteo pre najavljenog vremena u Cirih i odatle odmah krenuo helikopterom za Davos.\nNjegova odluka ove nedelje da uvede nove poreze na komponente za solarne panele i na velike veš mašine da bi se podstakli američki prozvođači izazvala je novu zabrinutost oko njegovih nacionalističkih tendencija.\n“Idem sad u Davos da ubedim ljude da investiraju u SAD”, izjavio je Tramp pred poletanje za Evropu.\nAmerički ministar finansija Stiven Mnučin stigao je u Davos pre Trampa i izjavio je da SAD podržavaju slobodnu trgovinu.\n“Amerika na prvom mestu znači raditi sa ostatkom sveta. To samo znači da predsednik Tramp vodi računa o američkim radnicima i američkim interesa, isto što on očekuje i od drugih vodja da vode računa o svojim”, rekao je Mnučin koji vodi veliku američku delegaciju na skupu u Davosu.\nAmerički predsednik će govoriti u Davosu u petak.\nTokom dvodnevnog boravka Tramp će prisustvovati prijemu u njegovu čast, biti domaćin na večeri za evropske poslovne ljude i sastati se sa svetskim vođama.\nPlanirano je da se sastane sa britanskom premijerkom Terezom Mej, izraelskim premijerom Benjaminom Netanjahom, švajcarskim predsednikom Alenom Berseom i predsednikom Ruande Polom Kagameom.\nSkup u Davosu koji je usmeren na globalnu saradnju i slobodnu trgovinu ne izgleda kao prirodni ambijent za Trampa koji je na talasu nacionalističkih strahovanja došao do Bele kuće.\nMnučin je, međutim, odbacio brigu da bi predsednik SAD mogao da naiđe na hladan prijem.\nKoalicija prevođena SAD ubila 15 civila u Deiru ez-Zor – Sirijski državni mediji


INĐIJA: Nastavak prakse imenovanja direktora mimo zakona - Vojvođanski istraživačko-analitički centar "VOICE"\nINĐIJA: Nastavak prakse imenovanja direktora mimo zakona\n26. Sep 2017. Istraživanja\nIako su prošle ali i ove godine odbornici vladajuće Srpske napredne stranke u Inđiji prekršili Zakon o javnim preduzećima imenujući osobe koje ne ispunjavaju zakonske uslove za funkciju direktora javnog preduzeća, u toj sremskoj opštini je nastavljena praksa kršenja zakona. Ovog puta, prekršen je Zakon o kulturi, pokazuje istraživanje Vojvođanskog istraživačko-analitičkog centra (VOICE).\nNa poslednjoj sednici Skupštine opštine Inđija, koja je održana 20. septembra, za direktoricu Kulturnog centra izabrana je Ružica Jovanović (dosadašnja v.d. direktorica te ustanove), čime je prekršen član 36. Zakona o kulturi, u kom se kaže da kandidati za direktore ustanova kulture moraju imati visoko obrazovanje i najmanje pet godina radnog iskustva u struci.\nRužici Jovanović je nedostajalo radno iskustvo kada je prošle godine imenovana za vršiteljku dužnosti direktorice KC-a, dok je na poslednjoj sednici odbornicima, kao dokaz da ipak ima radno iskustvo, dostavljena potvrda da je Jovanovićka pet godina volontirala u privatnom pozorišu “Slavija” iz Beograda.\nImenovanje za v.d. direktora mimo zakona\nNakon što je u junu prošle godine u Inđiji formirana nova lokalna vlast, koju čine odbornici Srpske napredne stranke i SRS-a, imenovani su direktori javnih preduzeća.\nKako je VOICE ranije pisao, odbornici SNS-a su prilikom imenovanja za v.d. direktora javnih preduzeća Komunalac i Ingas prekršili Zakon jer su, prvo za vršioce dužnosti direktora imenovali osobe koje nemaju pet godina iskustva na mestu sa visokim obrazovanjem i tri godine prakse na poslovima koji su povezani sa javnim preduzećem.\nSamo četiri meseca nakon toga, na sednici Skupštine opštine Inđija, odbornici Srpske napredne stranke su još jednom prekršili zakon, pokazuje istraživanje VOICE-a.\nPrema važećem Zakonu o kulturi, kandidati za direktore ustanova kulture moraju imati visoko obrazovanje i najmanje pet godina radnog iskustva u struci međutim, to nije sprečilo odbornike “naprednjaka” da za vršiteljku dužnosti direktorice Kulturnog centra na sednici održanoj 11. oktobra 2016. godine imenuju Ružicu Jovanović.\nKako VOICE saznaje, iako ima stečeno visoko obrazovanje, Ružici Jovanović nedostaje radno iskustvo u struci za funkciju v.d. direktorice Kulturnog centra.\nU radnoj biografiji Ružice Jovanović, u koju je VOICE imao uvid, piše da je tri meseca radila u Centru za kulturu Stara Pazova. Ostalo “radno iskustvo” koje je Ružica Jovanović navela nema ni približnog dodira sa kulturom.\nNaime, ona u svojoj biografiji navodi da je radila kao voditeljica na privatnoj Televiziji Sveti Đorđe iz Inđije, ali ne i o kom vremenskom periodu je reč. Pomenuta televizija je zatvorena pre više od sedam godina a vlasnik je u međuvremenu preminuo te nije moguće proveriti da li je, kada i u kom vremenskom periodu Ružica Jovanović radila kao voditeljica.\nTakođe, u radnoj biografiji piše da je volontirala sedam meseci u Skupštini Srbije, ali nije precizirano šta konkretno podrazumeva pomenuto volontiranje niti ono može biti prihvaćeno kao radno iskustvo, jer prema članu 3 Zakona o volontiranju, volontiranje se ne smatra za vreme provedeno na stručnom osposobljavanju i usavršavanju ili na praktičnom radu bez zasnivanja radnog odnosa. (Ružica Jovanović je diplomirana politikološkinja za međunarodne poslove, diplomirala je na temu “Elitistične teorije demokratije”.)\nKako se dalje navodi u radnoj biografiji, Ružica Jovanović je deset meseci radila u Ministarstvu prosvete, u Odeljenju za polaganje ispita za licencu nastavnika, vaspitača i stručnih saradnika. Radila je i kao stručna saradnica u opštini Stara Pazova, odnosno u Kancelariji za ekonomski razvoj, gde je provela 11 meseci.\nOno što je posebno naglasila u svojoj radnoj biografiji je angažovanje kao konferansje na manifestacijama, koje se organizuju u opštini Inđija, kao i da je članica amaterskog pozorišta.\nNavedeno “radno iskustvo” prostom računicom (sveukupno 21 mesec, ne računajući navodno iskustvo na TV Sveti Đorđe) pokazuje da Ružica Jovanović nije ispunjavala zakonski propisane uslove za mesto v.d. direktorice ustanove kulture odnosno da nije imala najmanje pet godina radnog iskustva u struci, čime je prekršen član 36. Zakona o kulturi.\nNa pomenutoj sednici SO Inđija je reagovala opozicija koju čine predstavnici odborničke grupe “Petar Filipović – Zato što volim Inđiju” navodeći da je evidentno kršenje Zakona, međutim većina koju čine odbornici SNS-a i radikala je ostala pri svojoj odluci.\nDopuna radne biografije i imenovanje za direktoricu\nZa vreme dok je obavljala funkciju v.d. direktorice Kulturnog centra u Inđiji, Ružica Jovanović je bila često meta kritike predstavnika opozicije u tom sremskom gradu. Opozicija je godinu dana negodovala tvrdeći da nije kompetentna da vodi jednu ustanovu kulture, kao i da ne ispunjava zakonske uslove za tu funkciju.\nPored toga, zamerali su joj što je često menjala političke stranke jer je, pre članstva u SNS-u, bila članica Srpske radikalne stranke, a nakon toga i Socijalističke paartije Srbije.\nBila je i kandidatkinja za poslanicu u Skupštini Vojvodine Srpske Radikalne stranke (2012. godina) i u to vreme je sarađivala sa Vladimirom Gakom, danas liderom “naprednjaka” i aktuelnim predsednikom opštine, a tada odbornikom SRS-a u Skupštini opštine Inđija.\nNedugo zatim, Ružica Jovanović se učlanjuje u vladajuću Socijalističku partije Srbije (2014. godina). SPS je tada bio u koaliciji sa Demokratskom strankom i koalicija je trajala do prošlogodišnje smene vlasti u Inđiji. Nije se dugo zadržavala ni u SPS-u i formiranjem nove političke organizacije u Inđiji, odlučuje da napusti socijaliste i pređe u Srpsku naprednu stranku.\nNe obazirući se na kritike opozicije, v.d direktorica Kulturnog centra Inđija redovno je, putem medija, obaveštavala stanovnike Inđije o aktivnostima te ustanove kulture. S druge strane, njene izjave su postale “internetska atrakcija”, koju su stanovnici Inđije – uz negodovanje – delili na društvenim mrežama.\nU radu Kulturnog centra od oktobra prošle godine, kada je za v.d. direktoricu imenovana Ružica Jovanović, vidan je izostanak podrške značajnim manifestacijama kao što su Džez festival, ali su uvedene i neke nove koje mogu da se okarakterišu kao “nacionalne”.\nDžez festival u Inđiji održan je prvi put 2006. godine, u cilju popularizacije i promocije džez scene Srbije. Tokom svojih prethodnih izdanja, Inđiji je pored najznačajnijh džez muzičara Srbije predstavio i mnoge inostrane. Poslednji, deveti po redu, Džez festival u Inđiji je održan u novembru 2015. godine.\nNovoimenovana v.d. direktorica KC-a, nakon ukidanja Džez festivala donosi odluku da se Inđija priključi manifestaciji “Dani Srpske” koja se ove godine održavala od 15. do 21. septembra u 20 gradova Srbije.\nTakođe, uz podršku Kulturnog centra otvoren je prvi međunarodni književni festival “INĐIJA PRO POET 2017” koji je je otvorio akademik Matija Bećković i kome je dodeljena nagrada “Gran pri pro poet”.\nDakle, i pored kršenja zakona, Ružica Jovanović je godinu dana bila na funkciji v.d. direktorice Kulturnog centra Inđija da bi nakon isteka mandata, odbornici SNS-a doneli odluku da je imenuju za direktoricu te ustanove. Funkciju direktorice bi trebalo daobavlja u naredne četiri godine.\nKako VOICE saznaje, osam meseci nakon što je imenovana za vršiteljku dužnosti direktorice, 10. juna 2017. godine, Ružici Jovanović je dostavljena potvrda da je pre tri godine volontirala u privatnom beogradskom pozorištu “Slavija”. Istog dana, u Kulturnom centru Inđija gostovala je predstava „Prva parnica“ pomenutog pozorišta.\nMesec dana nakon toga, odnosno 20. jula 2017. godine, Upravni odbor Kulturnog centra Inđija doneo je odluku o raspisivanju javnog konkursa za mesto direktora te ustanove.\nKako saznaje VOICE, Ružica Jovanović 3. avgusta 2017. godine šalje prijavu za javni konkurs Upravnom odboru Kulturnog centra koja sadrži profesionalnu biografiju, predlog programa i razvoja ustanove Kulturni centar Inđija za mandatni period od četiri godine, overenu fotokopiju o stečenoj stručnoj spremi, potvrdu da nije osuđivana, uverenje o državljanstvu, kao i potvrdu o radnom iskustvu u struci. Za razliku od prošle godine, u potvrdi o radnom iskustvu ovog puta priložena je i potvrda o volontiranju u privatnom pozorištu “Slavija” iz Beograda.\nNa sednici Skupštine opštine Inđija, održane 20. septembra 2017. godine, u materijalu je odbornicima dostavljena i dopuna radne biografije Ružice Jovanović.\nU dopunjenoj radnoj biografiji, u koju je VOICE imao uvid, se navodi da je pet godina volontirala u privatnom pozorištu “Slavija” iz Beograda. Potvrdu je potpisao osnivač i vlasnik pozorišta, Batrić Žarković, i u njoj se navodi da je Ružica Jovanović volontirala u pozorištu ukupno pet godina i tri meseca,\nNakon završenog fakulteta, navodi se u potvrdi, volontiranje pri pozorištu “Slavija” trajalo je šest meseci odnosno od 1. oktobra 2007. do 1. aprila 2008. godine. Takođe, u periodu od 10. juna 2009. do 10. marta 2014. godine volontiranje pri pozorištu “Slavija” trajalo je četiri godine i devet meseci. Kako je napisao osnivač i vlasnik pozorišta, “period volontiranja najvećim delom je bio vezan za poslove u organizaciji produkcije i marketinga”.\nStručnjaci ističu da je svrha volonitranja sticanje radnog iskustva za poslove iz svoje struke te ostaje nejasno zašto bi uopšte politikolog za međunarodne poslove pet godina volontirao u pozorištu. Međunarodni odnosi se bave proučavanjem međunarodnog sistema, izazovima i pretnjama u međunarodnim odnosima, dok je volonterski rad koji je obavljala Ružica Jovanović namenjen nekome ko je diplomirao Menadžment i produkciju pozorišta.\nPredstavnicima opozicije u lokalnom parlamentu nije objašnjeno zbog čega je Ružica Jovanović tek nakon godinu dana dostavila potvrdu da je volontirala još 2014. godine u pozorištu “Slavija”.\nTakođe, odbornicima je kao dokaz da ispunjava uslove propisane Zakonom o kulturi, dostavljena i potvrda da je godinu dana radila kao vršiteljka dužnosti direktorice Kulturnog centra Inđija koju je potpisao predsednik UO te ustanove, Peter Bezovnik, iako za tu funkciju, kada je prošle godine imenovana, nije ispunjavala uslove propisane Zakonom o kulturi.\nKršenje zakona – učestala praksa\nPo svemu sudeći, odbornicima vladajuće Srpske napredne stranke u Skupštini opštine Inđija je kršenje zakona postala uobičajena praksa, jer imenovanje Ružice Jovanović na mesto direktorice Kulturnog centra nije jedini slučaj.\nKako je VOICE ranije pisao, odbornici SNS-a su prošle ali i ove godine prekršili Zakon o javnim preduzećima, jer su, prvo za vršioce dužnosti direktora a zatim i za direktore, imenovali osobe koja nemaju pet godina iskustva na mestu sa visokim obrazovanjem i tri godine prakse na poslovima koji su povezani sa javnim preduzećem, kako je propisano samim zakonom.\nPored kršenja Zakona o javnim preduzećima ali i Zakona o kulturi, odbornici vladajuće stranke u Inđiji nisu poštovali ni odluke koje je donela Skupština opštine. Tako su bez konkursa dodelili socijalne stanove i time građanima, koji su takođe u teškoj materijalnoj i stambenoj situaciji, ukinuli pravo na žalbu.\nTransparentnost Srbija istraživala rad JP “Ingas” Inđija\nPored toga što su za direktore imenovane osobe koje ne ispunjavaju zakonske uslove, u pojedinim javnim preduzećima, imenovani su mimo zakona i predsednici nadzornog odbora.\nTransparentnost Srbija, među više od 30 javnih preduzeća iz cele Srbije, analizirala je u prethodnom periodu i rad javnog preduzeća Ingas iz Inđije.\nKako bi došla do zaključka koliko je napretka doneo novi Zakon o javnim preduzećima, usvojen 2016. godine, analizirana je – između ostalog – i profesionalizacija upravljanja javnim preduzećima, kroz izbor direktora i nadzornih odbora kao i poštovanje zakonskih obaveza.\nČitajući biografije direktora preduzeća, podatke o članovima nadzornih odbora, dostupnu i prikupljenu papirologiju i finansije preduzeća, Transparentnost Srbija je zaključila da predsednik Nadzornog odbora JP Ingas Bogdan Činku ne ispunjava uslov iz Zakona o javnim preduzećima jer nema najmanje pet godina radnog iskustva na poslovima za koje se zahteva visoko obrazovanje.\nTakođe, istraživanje te organizacije potvrdilo je i ranije pisanje VOICE-a da Dušan Lemaić, koji je prošle godine imenovan za v.d. direktora JP Ingas, nije imao pet godina iskustva na mestu koje zahteva visoko obrazovanje i tri godine prakse na poslovima koji su povezani sa javnim preduzećem, čime je opet prekršen zakon.\nPodsetimo, Lemaić je nakon isteka mandata za funkciju v.d. direktora JP Ingas imenovan za vršioca dužnosti direktora JKP Komunalac, iako još uvek ne ispunjava uslove propisane zakonom.\nIstraživanja|Izdvajamo|Lokalne samouprave | inđija | lokalna vlast | sns | srpska napredna stranka | voice | zakon o javnim preduzećima | zakon o kulturi


BiH: Institucije imaju razlog da potroše sav odobreni novac\nRevizori istraživali kako državni nivo vlasti priprema budžet\nInstitucije Bosne i Hercegovine (BiH) u pravilu nastoje potrošiti sav novac u toku jedne godine sa namjerom da isto toliko imaju na raspolaganju i ubuduće.\nPosljedica takve politike jeste da se troši bez neke potrebe, a obično u posljednja tri mjeseca u godini, naveli su revizori u nedavnom izvještaju.\nNaprimjer, u periodu od septembra do kraja decembra 2015. godine tekući izdaci u institucijama BiH su bili veći za otprilike 22 miliona konvertibilnih maraka (KM) nego u ranijim mjesecima iste godine, pokazuju podaci Ministarstva finansija i trezora u BiH.\nU posljednjih desetak godina provedeni su brojni međunarodni projekti, vrijedni najmanje 19 miliona KM, u cilju boljeg upravljanja budžetom. Ipak, Svjetska banka je 2014. godine bosanskohercegovačku javnu upravu ocijenila najmanje učinkovitom u Evropi.\nU namjeri da se sagleda u kojoj mjeri postojeći način planiranja budžeta doprinosi povećanju efikasnosti i efektivnosti izdataka, Ured za reviziju BiH je sačinio analizu koja je objavljena prošle sedmice.\nIstraživanje je sprovedeno na uzorku osam institucija izvršne vlasti na državnom nivou. Revizori su analizirali dokumentaciju koja se tiče pripreme budžeta u 2015. i 2016. godini i zaključili kako postoji niz nedostataka i loših navika.\nBez motiva za uštedom\nTako su revizori utvrdili da Ministarstvo finansija i trezora, Vijeće ministara, Predsjedništvo i Parlament, a koji su odgovorni za budžet, nemaju potpune informacije „o namjeni i očekivanim rezultatima budžetskih zahtjeva, niti imaju informaciju o postignutim rezultatima i učinkovitosti budžetskih izdataka”.\nU izvještaju revizori navode kako je praksa da se budžet za jednu instituciju planira na osnovu potrošnje te institucije u prethodnoj godini, a što nema skoro nikakve veze sa ostvarenim rezultatima.\nPosljedica toga je da se nastavlja finansiranje programa koji, kako kažu revizori, nisu učinkoviti i predstavljaju trošak.\n„Dugogodišnja praksa ovakvog odobravanja budžeta dovela je do situacije da BiH ima najneučinkovitiju javnu upravu u Evropi”, zaključuju revizori.\nRukovodioci institucija, pojašnjavaju revizori, teže da održavaju identičnu potrošnju, jer tako ostvaraju garanciju da će toliko novca dobiti i ubuduće.\nPrema revizorima, oni koji imaju namjeru napraviti uštede, mogu samo imati probleme sa budućim budžetima, te nemaju motiva biti ekonomičniji.\nIz Vijeća ministara su 29. decembra prošle godine saopćili da su donijeli strategije koje tiču efikasnog i transparetnog trošenja novca. Namjeravaju, kako kažu, pojačati kontrolu sa ciljem praćenja „ne samo koliko se troši, nego za što i kako se troše budžetska sredstva”.


vlahovic barselona spanija konkurencija sto pre\nNapadač Fiorentine nalazi se u sjajnoj formi, što je potvrdio i u dresu reprezentacije gde je u novembarskom ciklusu kvalifikacija za Mundijal u Kataru postigao tri pogotka za „orlove“.\nNakon toga samo se inteziviralo raspitivanje za njegove usluge, od strane brojnih moćnih klubova, a poslednje vreme se govorilo o interesovanju Juventusa, PSŽ-a, Real Madrida, pa i Njukasl koji je nedavno dobio bogatog vlasnika.\nPrema poslednjim informacijama, u red je stala i slavna Barselona, koja bi da ga što moguće pre dovede na „Kamp nou“.\nKako piše španski novinar Đerar Romero, prvi pik Katalonaca je napadač Borusije iz Dortmunda Erling Haland, ali dobre partije Dušana Vlahovića su u poslednje vreme skrenule njihov pogled ka Toskani.\nNekadašnji napadač Partizana je svakako finansijski prihvatljivije rešenje za Barsu, pošto je Halandova tržišna cena veća od 100 miliona evra, a Katalonci trenutno baš i ne mogu toliku sumu da izdvoje na transfere.\nVlahović stoga deluje kao logičniji izbor, a želja slavnog kluba je da ga angažuje možda već i ove zime. To svakako neće biti lako, iako je talentovani napadač nedavno odbio produženje ugovora sa Fiorentinom, koji mu ističe na leto 2023. godine.\nPredsednik „viole“ je nakon napadačevog odbijanja da produži saradnju sa klubom, zapretio da bi Vlahović mogao da ostane do kraja ugovora u Firenci, makar na kraju otišao i bez obeštećenja.


Od danas obavezne maske i na novosadskim pijacama - Novi Sad\n11:07:00 04.07.2020, Komentara: 0\nNovi Sad - Na svim pijačnim prostorima kao i vašarištu Najlon, od subote, 4. jula, obavezno je nošenje maske za posetioce, prodavce i zaposlene u JKP „Tržnica“. Kako je saopšteno iz ovog preduzeća, ovakva odluka doneta je na osnovu naredbe Kriznog štaba Grada Novog Sada.\n- Apelujemo na sve korisnike naših usluga da sprovode sve propisane mere radi sprečavanja širenja infekcije COVID-19. U nadi da će se poštovati i neće se morati primenjivati represivne mere radi zdravlja svih nas, unapred se zahvaljujemo svim korisnicima naših usluga - kažu u „Tržnici“.\nPodsetimo da je novosadska gradska vlast juče donela niz naredbi koje se tiču sprečavanja širenja koronavirusa. Jedna od njih je da su maske obavezne u zatvorenim prostorima, kao i na većini otvorenih javnih površina.


Saopćenje za javnost povodom izmjene zakona kojim se zabranjuje negiranje genocida u Bosni i Hercegovini\nZabranu negiranja genocida iskoristiti kao šansu za pomirenje i napredak, a ne za izazivanje novih političkih kriza\nNarodni evropski savez (NES) pozdravio je današnju odluku Valentina Incka, visokog predstavnika u BiH, kojom je nametnuo dopune Krivičnog zakona Bosne i Hercegovine kojima se zabranjuje i kažnjava negiranje genocida.\nGenocid u Srebrenici je historijska činjenica i bilo je krajnje vrijeme da se zakonski zabrani njegovo negiranje, koje je, ustvari, i posljednja faza genocida. Negiranjem genocida i veličanjem ratnih zločinaca već 26 godina dolijeva se sol na ranu preživjelim Srebreničanima, a istovremeno se potpiruje međunacionalna mržnja.\nZbog toga pozdravljamo odluku visokog predstavnik i pozivamo sve političke aktere u Bosni i Hercegovini, posebno iz bh. entiteta Republika Srpska, da je ne koriste za produbljivanje političke krize, nego kao šansu za konačno i istinsko pomirenje. Istovremeno, osuđujemo svako glorificiranje ratnih zločinaca, kao i pozive na disoluciju Bosne i Hercegovine.\nUvjereni smo da današnja odluka može biti početak pozitivnih procesa, i šansa da se svi zajedno okrenemo budućnosti i izgradnji moderne, jake i funkcionalne Bosne i Hercegovine, u kojoj će biti mjesta za svakog njenog građanina – saopćeno je iz Narodnog evropskog saveza.


Veterinarski zavod Subotica poseduje 2 proizvodna kompleksa (jedan u Subotici i jedan u Srpskoj Crnji) sa 7 proizvodnih pogona za proizvodnju sopstvenih proizvoda kao i uslužnu proizvodnju.\nKompleks u Subotici\nProizvodni kompleks u Subotici je lociran na severu Srbije u blizini granice sa Mađraskom na A1 Auto-putu (E75 evropska ruta), 180 km od međunardonog aerodroma u beogradu i 200 km od međunardonog aerodorma u Budimpešti.\nNaš proizvodni kompleks u Subotici obuhvata 6 proizvodnih pogona i svaki od njih je opremljen namenskim stalno kontrolisanim objektima i opremom. Svaki od ovih proizvodnih pogona specifično je dizajniran za proizvodnju, punjenje, pakovanje i skladištenje različitih farmaceutskih formi bioloških i farmaceutskih proizvoda.\nPogon za proizvodnju tečnih farmaceutskih formi\nObjekat je EU-GMP sertifikovan i prostire se na površini od 717,06 m2 i raspolaže odgovarajućom energetskom infrastrukturom. Odobreni protizvodni postupci obuhvataju proizvodnju:\nInjekcionih rastvora (aseptično procesuiranih i/ili terminalno sterilisanih)\nInfuzionih rastvora (terminlno sterilisanih)\nNesterilnih oralnih rastvora\nPogon za proizvodnju bakterijskih vakcina\nObjekat za proizvodnju inaktivisanih bakterijskih vakcina je EU-GMP sertifikovan i prostire se na površini od 1315,74 m2.\nProizvodni prostor po izvedbi, klasi čistoće i klimatizaciji, u potpunosti odgovara smernicama EU GMP (Aneks 1 Proizvodnja sterilnih lekova i Aneks 5 Proizvodnja imunoloških lekova za upotrebu u veterini) i WHO smernicama vezanim za biološku bezbednost. Odobreni protizvodni postupci obuhvataju proizvodnju\nInaktivisanih bakterijskih vakcina\nPogon za proizvodnju virusnih vakcina\nObjekat za proizvodnju virusnih vakcina je GMP sertifikovan sa površinom objekta od 889,87 m2. Kultivacija virusa se u našem pogonu obavlja na dva osnovna načina:\nna embrioniranim jajima\nna kulturama tkiva i ćelijskim linijama\nOdobreni protizvodni postupci obuhvataju proizvodnju:\nŽivih virusinh vakcina\nInaktivisanih (mrtvih) virsunih vakcina\nrastvora za injekciju\nPogon za proizvodnju biocida\nNaš pogon za proizvodnju biocida sastoji se iz tri fizički odvojena objekta ukupne površine od 1760 m2. Postupak i tehnologija proizvodnje u objektima razlikuju se zavisno od vrste biocidnih proizvoda i njihovog agregatnog stanja. Proizvodni postupci obuhvataju proizvodnju:\nTečnih dezinfekcionih sredstava\nInsekticida i rodenticida u čvrstoj formi\nPogon za proizvodnju dermo-kozmetičkih proizvoda\nPogon za proizvodnju dermo-kozmetičkih proizvoda prostire se na površini od 205 m2 i raspolaže odgovarajućom sopstvenom infrastrukturom dok su proizvodni i skladišni prostor usklađeni sa nacionalnim propisima predviđenim za proizvodnju ove vrste proizvoda. Proizvodnja obuhvata preparate u obliku:\nPogon za pakovanje dijetetskih dodataka i vitaminsko-mineralnih predsmeša\nU ovom pogonu vršimo pakovanje i skladištenja dijetetskih dodataka i vitaminsko-mineralnih predsmeša za životinje. Pogon je uređen prema HACCP sistemu koji kao preventivni sistem osigurava bezbednost hrane u svakom koraku procesa proizvodnje.\nProizvodni prostor po izvedbi omogućava prijem polaznog materijala, razmeravanje dijetetskih dodataka i vitaminsko-mineralnih predsemša, punjenje primarne i sekundarne ambalaže i skladištenje gotovog proizvoda.\nPogon je upisan pod brojem αRS37643 u registar odobrenih objekata za obavljanje delatnosti pakovanja i skladištenja hrane za životinje od strane nadležnog Ministarstva.\nKompleks u Srpskoj Crnji\nPogon za proizvodnju čvrstih farmaceutskih formi\nSrpska Crnja je mesto geografski locirano 110 km jugoistočno od Subotice, neposredno uz granicu sa Rumunijom. Mesto je udaljeno 100 km od Novog Sada i 140 km od međunardonog aerodroma u Beogradu. Fabrika se prostire na zemljištu površine oko 3 ha od čega je trenutno pod industrijskim objektima 2.069,0 m².\nProizvodni objekat je EU-GMP sertifikovan i u osnovi ima površinu 1.560,0 m². Izgrađen je 1990. godine. Proizvodnja se odvija u dve proizvodne linije:\nProizvodna linija za proizvodnju čvrstih farmaceutskih formi procesom suve granulacije\nProizvodna linija za proizvodnju čvrstih farmaceutskih formi procesom vlažne granulacije


Kup grada Zaječara u malom fudbalu od 17. do 21. septembra\nNaslovna Sport Kup grada Zaječara u malom fudbalu od 17. do 21. septembra\nKup grada Zaječara u malom fudbalu, drugi po redu, biće održan od 17. do 21. septembra na Popovoj plaži u Zaječaru.\nOve godine, nagradni fond je 300.000 dinara.\nPobedniku turnira pripašće 150.000 dinara i srebrni prelazni pehar koji će uručiti gradonačelnik Boško Ničić. Za osvojeno drugo mesto nagrada je 100.000 a za treće 50.000 dinara.\nPrijave ekipa su do 16. septembra u prostorijama Sportskog saveza grada Zaječara u Hajduk Veljkovoj ulici broj 5, do 12 sati.\nTurnir je otvorenog tipa, nema kotizacije za učešće a sistem takmičenja zavisiće od broja prijavljenih ekipa.\nOrganizator turnira je Sportski savez grada Zaječara a pokrovitelj Grad Zaječar.\nPrethodni tekstAkcija „Bezbednost dece u saobraćaju“ za zaječarske prvake\nSledeći tekstLovačko udruženje „Minićevo“ u subotu obeležava 120 godina od osnivanja\nPobednik turnira u Kotlujevcu u kategoriji petlića je AUTO ŠКOLA STOP


EU Archives - Snews\nEvropska unija (EU) je obezbedila bespovratnu pomoć u vrednosti od 2,4 miliona evra, kako bi medijima pomogla da se izbore sa posledicama pandemije kovida 19 i nastave sa produkcijom sadržaja u periodu velikih gubitaka i izazova. Podrška će biti obezbeđena tokom perioda od 36 meseci, a nju će\nIako je Srbija, u načelu, bolje mjesto za život nego prije deset godina, mnoge šanse su propuštene, a neke od vrijednosti više su ugrožene, ocjenio je Institut za evropske poslove u povodu deset godina od svog osnivanja. “Šansa da se pomirimo sa sobom, drugima i posledicama Miloševićeve politike i nacionalističke ideologije još uvek ostaje neiskorišćena. […]\nNarodni poslanik SDA Sandžaka Enis Imamović pozvao je komesara Olivera Varhelja da institucijama EU prenese potrebu za uspostavljanjem komiteta EU za Sandžak, po modelu koji je postojao u okviru mirovnih konferencija u Hagu i Londonu. On je evropskom zvaničniku prenio stav prema kojem ne postoji ni minimum uslova za učešće građana Sandžaka na parlamentarnim i […]\nSNews 2. Decembra 2019.\nEvropska unija je, kroz program Sektorske budžetske podrške, odobrila dodatnih 3,9 miliona eura Ministarstvu unutrašnjih poslova Crne Gore, u cilju daljeg razvoja efikasnog sistema kontrole i upravljanja granicom, potvrdio je danas MUP Crne Gore. Nakon postupka evaluacije ostvarenih rezultata u implementaciji Strategije za integrisano upravljanje granicom za period\nSNews 27. Avgusta 2019.\nStranka demokratske akcije (SDA) Sandžaka izražava protest zbog ignorantskog odnosa predstavnika EU prema velikom broju problema i neriješenih pitanja koji opterećuju bošnjački narod u Sandžaku, saopšteno je dans iz te partije. Navodi se da su SDA Sandžaka i PDD kao parlamentarne stranke Bošnjaka Sandžaka i Albanaca Preševske doline u pismu upućenom na adresu Evropskog\nMinistarstvo pravde Republike Srbije objavilo je na svojoj internet prezentaciji novu verziju revidiranog Akcionog plana za Poglavlje 23, koji je rezultat višemesečnog konsultativnog procesa kako sa pravosudnim institucijama, tako i sa organizacijama civilnog društva. Navedena verzija revidiranog Akcionog plana prosleđena je i Evropskoj komisiji u Brisel, čiji će eksperti\nSrbija: Zaključci izveštaja EU za 2019. godinu\nNeodložno je da se stvori više prostora za istinsku međupartijsku debatu kako bi se izgradio širok proevropski konsenzus koji je ključan za napredak zemlje na njenom putu ka EU. Nekoliko opozicionih partija počelo je da bojkotuje Narodnu skupštinu početkom 2019. Skupštinske prakse vladajuće koalicije su dovele do pogoršanja u raspravi i razmatranju zakonskih propisa


Moon: Učinimo da 2013. bude godina ekonomskog razvoja - Klix.ba\nBiH Moon: Učinimo da 2013. bude godina ekonomskog razvoja\nMoon: Učinimo da 2013. bude godina ekonomskog razvoja\n5.2.2013. u 16:04\nU najnovijem komentaru na svome blogu, ambasador SAD-a u BiH Patrick S. Moon govori o investicijama i poslovnom razvoju BiH, i predlaže pet načina za promovisanje poslovnih investicija u BiH ove godine.\nU komentaru pod nazivom „Učinimo da 2013.godina bude godina poslovnih investicija i ekonomskog razvoja u Bosni i Hecegovini“, ambasador Moon predlaže pet načina za promovisanje poslovnih investicija u BiH ove godine na osnovu onoga što je čuo od poslovnih ljudi iz cijele BiH, saopćeno je iz Američke ambasade u BiH.\nPrvi način je pojednostavljenje procedura za osnivanje biznisa: BiH bi trebala u cijeloj zemlji uspostaviti šalter sale za registraciju firmi i omogućiti pojednostavljivanje, ubrzavanje i usklađivanje procedura preko entitetskih linija. Investitorima treba omogućiti posjetu bilo kojoj lokaciji i registraciju poslovanja u cijeloj zemlji; ili bi se, alternativno, ove procedure mogle završiti veoma brzo putem internetske stranice, napisao je ambasador Moon.\nDrugi način je smanjenje nivoa poreza i doprinosa: Preopterećenost poslodavca doprinosima za uposlenike nanosi štetu u pogledu konkurentnosti bh. firmi i u pogledu atraktivnosti BiH za investitore. Kako bi stimulisala poslovanje, BiH bi trebala ponuditi period umanjenih poreskih davanja ili poreskih olakšica za nove investitore ili one koji osnivaju firme. Dugoročno, ovi koraci bi zapravo povećali prihode za vladu, jer bi firme zapošljavale veći broj radnika. Nastojanja da se usklade porezi i privatizuju državne firme-gubitaši bi također bila od ključne važnosti za uvećavanje vladinih prihoda i za stvaranje mogućnosti da se na konkurentniju mjeru smanje doprinosi i dodatni porezi koje plaća poslodavac, naveo je Moon.\nTreći način je modernizacija zakona o radu: Postojeći zakoni su nefleksibilni i zastarjeli. Uspješnom biznisu je potrebna sposobnost ekspeditivnog upošljavanja i otpuštanja što zahtijeva ambijent poslovanja i učinci radnika. Uz to, sistem radnih knjižica se mora modernizovati ili potpuno promijeniti kako bi radnici imali uredne podatke o svom radnom iskustvu, uključujući i neplaćeno stažiranje, obrazovanje i obuku van zemlje, predlaže Moon.\nKao četvrti način predlaže brzo rješavanje poslovnih sporova: Investitori izbjegavaju zemlje u kojima se ugovori ne mogu provesti, a nesporazumi riješiti u razumnom roku. Vrijeme je novac. BiH bi trebala strogo primjenjivati postojeće rokove u RS, Federaciji BiH i Distriktu Brčko kako bi se sporovi pred trgovačkim sudovima ubrzali i stimulisala medijacija poslovnih sporova ograničavanjem parnica i ubrzanjem njihovog rješavanja, upozorava američki ambsador.\nNa kraju, kao peti, ali svakako ne manje važan, način predlaže borbu protiv korupcije: Kada zvaničnici traže dodatna plaćanja kako bi obavljali svoju dužnost, to povećava troškove poslovanja i doprinosi poslovnoj nesigurnosti. Svi plaćaju veću cijenu u vidu većih cijena i veće stope nezaposlenosti, jer se firme koje odbiju poslovati na taj način izbacuju sa tržišta. BiH treba usvojiti politiku nulte tolerancije za korupciju i osigurati stalne resurse za istragu, krivični progon i osudu korumpiranih zvaničnika na svim nivoima koji pokušavaju uzimati mito od poslovnih ljudi. Borba sa korupcijom je dugoročan napor, ali negdje se mora početi. BiH su potrebni hrabri, nadahnuti lideri da zaustave praksu nekažnjavanja povezanu sa korupcijom, naveo je ambasador SAD-a u Bih.\nMoon je u svome komentaru također podsjetio da otkako je došao u Bosnu i Hercegovinu, apeluje na političke lidere da stvaraju nova radna mjesta i da ekonomski razvoj učine svojim prioritetom.\nAli, zapravo, nisam vidio da ima bilo kakvog liderstva, bilo kakvih aktivnosti ili pozitivnih reakcija. Umjesto toga, političari su fokusirani na međustranačke razmirice i ne uspijevaju poduzeti jednostavne, pozitivne korake kojim bi se otvarala radna mjesta i potakao ekonomski razvoj. Ponekad se pitam nisu li oni više zainteresovani za stvaranje radnih mjesta za članove svojih stranaka, nego za potrebe poslovne zajednice, brojnih nezaposlenih ili povremeno zaposlenih građana BiH - napisao je američki ambasador u BiH na svome blogu te apelirao na zvaničnike da se povežu sa biznismenima, saslušaju njihove probleme i iskoriste priliku za otklanjanje prepreka za poslovne investicije i ekonomska postignuća.\nOvo možda neće biti lako, ali je od ključne važnosti za budući prosperitet BiH - zaključio je Moon.


PETA NOĆ HAOSA Protesti u ukupno 140 gradova u SAD\nNekoliko požara je zabilježeno u neposrednoj blizini mesta u kojem borave predsjednici SAD\nTokom protesta, u masu od oko 1.000 ljudi uletio je kamion. Vozač je odmah uhapšen, a policija je saopćila da "možda nije znao da su put blokirali demonstranti". U ovom incidentu nije bilo povređenih.\nU Njujorku, policija je uhapsila Kjaru de Blasio, kćerku gradonačelnika najvećeg grada u SAD. Ona i još stotinjak ljudi odbili su da se sklone sa ulice, kada im je to naredila policija, javlja "NewYork post".\nTakođer, u Njujorku, policajci su napali novinara "Wallstreeta" i u nekoliko navrata ga štitom udarili u glavu.\nSjedinjene Američke Države Protesti George Floyd


Prozirne glasačke kutije po prvi put na izborima u BiH | Novine Toronto\nProzirne glasačke kutije po prvi put na izborima u BiH\nNa opštim izborima u BiH, koji će se održati 7. oktobra, po prvi put će biti korištene transparentne, prozirne glasačke kutije.\nPredsednica Centralne izborne komisije BiH (CIK) Irena Hadžiabdić rekla je na konferenciji za novinare da je za predstojeće izbore obezbeđeno deset hiljada takvih kutija, uz oko 60 hiljada sigurnosnih pečata.\n"Transparentne kutije povećavaju poverenje u izborni proces. Postojeće kutije su dotrajale, teške su i vrlo nepraktične za transport. Međutim, morali smo ih koristiti, jer u bh. institucijama nije bilo dovoljno razumevanja za nabavku prozirnih kutija", rekla je Hadžiabdićeva.\nOna je navela da su nove kutije nabavljene zahvaljujući donacijama Misije OEBS-a u BiH, u saradnji sa ambasadama SAD, Velike Britanije i Norveške.\nŠef misije OEBS-a u BiH Brus Berton izjavio je da je OEBS upoznat sa glasinama o zloupotrebama prilikom izbornog procesa.\n"Upoznati smo sa glasinama, prema kojima dolazi do punjenja glasačkih kutija plaćenim glasačkim listićima ili o zapošljavanju ljudi na osnovu političke podobnosti", rekao je Berton.\nAmerička ambasadorka u BiH Morin Kormak rekla je da je ovo važna godina za BiH i da građani ove zemlje zaslužuju da imaju poverenja u izborni proces koji će odražavati njihovu istinsku volju.\n"Na ovaj način posmatrači će moći da vide da nijedan listić nije ubačen u kutiju pre otvaranja glasačkog mesta. Istovremeno, glasačke kutije su tek poluprozirne, kako bi se obezbedila privatnost svakog pojedinca", istakla je Kormakova.\nPrema njenim rečima, to je važan, ali mali korak u unapređenju izbornog procesa u BiH. "Dugoročna rešenja zahtevaju potpunije reforme, što podrazumijeva izmenu zakonodavstva", rekla je Kormakova.


VETERAN OVK GUCATI: Prve optužnice tokom oktobra i novembra, očekuju se i prva hapšenja! | Happy BSC portal\nSpecijalni sud za zločine koje su počinili pripadnici Oslobodilačke vojske Kosova podići će prve optužnice tokom oktobra i novembra.\nTada se očekuju i prva hapšenja, rekao je predsednik udruženja veterana OVK Hisni Gucati.\nGucati je rekao da su na adrese 24 bivša pripadnika OVK stigli pozivi Specijalnog suda, čime je broj poziva iz Haga, od početka godine, dostigao oko 100.\n- Očekujemo vreliji oktobar i novembar, jer očekujemo da prve optužnice budu podignute ovog meseca. Naši izvori očekuju hapšenja tri ili četiri osobe - rekao je Gucati, navodeći da za sada nije poznat identitet tih osoba.\nPortparol ovog suda Kristofer Benet nije želeo da komentariše Gucatijeve navode.


Spektakl iz 1987. koji se ne zaboravlja: Meč kada je Dražen Dalipagić ubacio 70 poena (VIDEO)\nIgrao je Praja u tom susretu zaista nevjerovatno, pogađao je iz svih pozicija, prikazao veliki arsenal košarkaških poteza i na kraju se zaustavio na 70 postignutih poena. Za taj učinak bilo mu je potrebno “samo” 32 šuta iz igre, a Dalipagićeva statistika sa tog susreta zaista djeluje nevjerovatno. Šutirao je 18/23 za 2 poena, 5/9 za 3 poena i 19/19 sa linije za slobodna bacanja\nDražen Praja Dalipagić je jedan od najboljih evropskih košarkaša svih vremena. Mnogi će reći da Evropa takvog poentera više nikada nije vidjela, a njegove brojke i danas djeluju nevjerovatno.\nU Partizanu je prosječno bilježio preko 27 poena po susretu, a odlaskom u Italiju njegovi košgeterski učinci postaju još impozantniji.\nIz Partizana je 1981. godine otišao u Rejer iz Venecije. Nekoliko godina kasnije je, igrajući za tim iz Venecije, bilježio 42,9 poena po utakmici, a 25. januara 1987. godine ispisao je istoriju košarke na “Čizmi”, kada je uspio na jednom meču da postigne 70 poena, što je do danas ostao jedan od najboljh poenterskih učinaka u jednom meču “Palakanestra”.\nItalija je očigledno savršeno prijala Praji, u tri sezone je bio najbolji strijelac prve lige sa prosječno 30,8, zatim 36,5 i konačno 36,3 poena po susretu. Ipak, iako je nastupao za nekoliko ekipa u Italiji i u svima pružao odlične partije, posebno se pamti sve što je uradio u dresu Rejerija iz Venecije, gdje je stekao kultni status. Timu iz Venecije ostao je vjeran i kada su bili drugoligaši, a svoje spektakularne predstave u gradu poznatom po Gondolama krunisao je 25. januara 1987. godine, sa punih 35 godina i to u duelu protiv Virtusa (tadašnje sponzorsko ime Dijetor) iz Bolonje.\nTe januarske večeri 1987. godine Venecijanci su na svom terenu savladali goste iz Bolonje sa 107:102, a teško da bi bili i blizu trijumfa da u timu nisu imali veličanstvenog Dalipagića. Igrao je Praja u tom susretu zaista nevjerovatno, pogađao je iz svih pozicija, prikazao veliki arsenal košarkaških poteza i na kraju se zaustavio na 70 postignutih poena. Za taj učinak bilo mu je potrebno “samo” 32 šuta iz igre, a Dalipagićeva statistika sa tog susreta zaista djeluje nevjerovatno. Šutirao je 18/23 za 2 poena, 5/9 za 3 poena i 19/19 sa linije za slobodna bacanja, piše portal sportskasecanja.com.\nNjegovu partiju Venecijanci nisu zaboravili, pa je tačno 30 godina kasnije u hali u Veneciji otvorena ploča u znak sjećanja na nestvarnu Prajinu partiju u duelu Rejerija i Virtusa. Na ploči se nalaze svi statistički detalji Dalipagićeve fenomenalne košarkaške predstave iz januara 1987. godine.\nKako je izgledala partija Dražena Dalipagića, koja se i danas pamti i prepričava, i koja je jedna od najčuvenijih u istoriji “Palakanestra”, možete se podsjetiti na snimku.


APEX PREPLAVLJEN ČITERIMA Respawn kreće u rat sa hakerima i UZVRAĆA UDARAC\nKako to biva sa svakom uspešnom igrom – i u Apexu su se “nataložili” čiteri. Međutim, Respawn Entertainment objavio im je rat, kao i bagovima koji su ovih dana aktuelni u battle royale hitu.\nNajveći broj tehničkih problema definitivno ide studiju na dušu, ali navale varalica koji žele pokvariti zabavu drugim igračima očekivan je rezultat Apexovog planetarnog uspeha, podseća IGN Adria.\nBanovano je čitavih 355.000 igrača, i to samo na PC-u, otkrio je Respawn tokom vikenda, dodavši kako se brojka odnosi isključivo na automatske "banane" koje je odradio Easy-Anti-Cheat algoritam, isti onaj koji koristi i Fortnite. Količina ručno uhvaćenih varalica i onih sprečenih na konzolama nije poznata, no verovatno je itekako manja s obzirom na to da je varanje pomoću trainera i sličnih metoda tehnički izazovan poduhvat na konzolama i praktički jamči da ćete popiti ban i zauvek upokojiti sposobnost vašeg računa da se spoji na bilo kakvu online prodavnicu.\nRespawn ne želi da obelodani previše svojih planova kako bi ostali korak ispred hakera. Ipak smo dobili potvrdu kako će PC igrači uskoro dobiti mogućnost prijavljivanja (reportovanja) suparnika za koje sumnjaju da varaju.\nNeprijatnosti koje doživljavaju korisnici AMD konfiguracija takođe bi trebale biti izglađene do kraja ove nedelje, no uprkos velikoj količini rušenja koja mnogi igrači trenutno doživljavaju, Respawn nema nikakve planove poraditi na funkciji reconnectovanja koja bi im pomogla vratiti se u igru i ne priznati neosnovani poraz čim njihova internet veza zakašljuca.\nStudio objašnjava da podrška za reconnectovanje sa sobom donosi sasvim novi niz problema i potencijalnih vektora napada za varalice i sve one koji se tako osećaju. Iako to ne znači da reconnect nikada neće stići u igru, definitivno ga nemojte očekivati pre leta.\nDo istog tog leta bi Apex vrlo lako mogao postati i najpopularnija battle royale igra na svetu, sudeći prema njegovom krajnje eksplozivnom i nadasve neočekivanom izlasku kojem smo svedočili prošlog meseca.\nNOVI UDARAC ZA NAJVEĆI SAJAM GEJMINGA? Electronic Arts otkazao konferenciju na E3\nApex Legends već ima 50 miliona igrača\nSudeći po prve tri otrkivene igre, martovski Humble paket se zaista ne sme propustiti, javlja IGN Adria.


Sberbank Srbija počela godinu s porastom depozita od 46 odsto – Intervju sa Marijanom Vasilescu, članom IO Sberbank Srbija | Saopštenja za javnost\njun 29, 2016 • 19:27\nSberbank Srbija počela godinu s porastom depozita od 46 odsto – Intervju sa Marijanom Vasilescu, članom IO Sberbank Srbija\nSberbank Srbija zabeležila je u prvom kvartalu ove godine rast depozita od čak 10,5 milijardi dinara, što je za 46 odsto više u odnosu na isti period prethodne godine, izjavila je danas član Izvršnog odbora te banke nadležna za resor za poslovanje sa stanovništvom Marijana Vasilesku. Takav rezultat je, kako je navela, posledica pristupa Sberbank Srbija koja u fokus stavlja klijente, sa kojima nastoji da gradi dugoročna partnerstva.\n„Ulažemo maksimalne napore da prepoznamo potrebe i želje klijenata, kako bi prilagodili naš bogat proizvodni portfolio njihovim navikama i dinamičnom životnom stilu. U vezi s tim, ponuda proizvoda po meri, kvalitet usluge i brzina realizacije osnovni su pokretači rasta banke, kao i pozitivnih rezultata u ovom segmentu“, rekla je Vasilesku Tanjugu.\nGovoreći o poslovnim pokazateljima u domenu poslovanja sa stanovništvom, ona je podsetila da je Sberbank Srbija na srpskom tržištu prisutna tek nešto više od tri godine, pa tim pre raduje činjenica da uživa poverenje sve većeg broja klijenata.\n„To pokazuje i podatak da je broj aktivnih klijenata premašio broj od 120.000, što predstavlja gotovo dvostruko više klijenata u odnosu na isti period prethodne godine“, rekla je Vasilesku.\nI u oblasti kreditnih proizvoda imamo dobre rezultate, nastavila je ona i precizirala da je tržišno učešće kreditnih kartica i keš kredita u konstantnom porastu. Prema njenim rečima, portfolio keš kredita povećan je za 66 odsto u poslednjih godinu i po dana, što je rast od čak 27 miliona evra.\nUpitana za rezultat Super Kartice, kaže da je reč o jedinstvenom proizvodu na domaćem tržištu, koji omogućava značajne uštede i čije su pogodnosti prepoznate od strane velikog broja klijenata – a njihov broj značajno raste iz dana u dan.\n„Izuzetan je podatak da je projekat migracije korisnika PIKA kartice na platnu Super Karticu rezultirao brojem od preko 40.000 novih korisnika platne Super Kartice i to za samo šest meseci“, pohvalila se član Izvršnog odbora Sberbank Srbija.\nSuper Kartica, kazala je Vasilesku, omogućava plaćanje do 12 rata bez kamate i naknade u IDEA, RODA i Mercator objektima, kao i odloženo plaćanje do 45 dana. Pored toga, rekla je, to je proizvod koji korisnicima omogućava značajne uštede u mreži Super Kartica partnera, kroz sakupljanje bodova koje klijenti mogu da koriste za dalju kupovinu.\n„Pored Super Kartice, štedni proizvodi bili su nosioci našeg snažnog rasta u segmentu rada sa stanovništvom. Stepenasta štednja, kod koje klijent sam ugovara kamatu u zavisnosti od perioda oročenja, a za svaki produženi period oročenja banka povećava kamatnu stopu, zabeležila je odlične rezultate“, navela je Vasilesku.\nKod klijenata Sberbank Srbija, kako je rekla, izuzetno je popularna i Dobro jutro štednja, koja je jedinstveni onlajn štedni proizvod koji podrazumeva oročenje novca preko noći, a pripis kamate na klijentov račun radi se svakog jutra. Ovaj proizvod omogućava klijentima da na jednostavan način upravljaju svojom štednjom, sa bilo kog mesta i u vreme kada im najviše odgovara.\nKada je reč o kreditima, Vasilesku je izdvojila Sberbank Super kredit koji je, prema njenim rečima, zahvaljujući odličnim uslovima prepoznat od strane velikog broja klijenata.\n„Od ukupnog broja korisnika ovog kredita, u poslednja dva meseca gotovo 50 procenata su novi. Ovaj kredit odobravamo u iznosu do čak tri miliona dinara, sa najnižom kamatnom stopom u našoj banci i najdužim rokom otplate – do 96 meseci. Primera radi, ukoliko klijenti banke podnesu zahtev za kredit putem sajta banke, dodatno su stimulisani nižim kamatama“, rekla je Vasilesku.\nOna je ocenila da klijenti, kada donose odluku o izboru banke, treba da razmotre sve uslove i pogodnosti koje im konkretan izbor, odnosno odabrana banka može pružiti.\n„Visina kamate je samo jedan od činilaca koje treba uzeti u razmatranje. Preporučujem svima da razmotre i stabilnost banke, kao i sve pogodnosti koje im dugoročno partnerstvo, što ugovoran odnos sa bankom svakako jeste, može doneti“, rekla je.\nGovoreći o planovima banke u narednom periodu, ističe nekoliko ključnih inicijativa koje Sberbank zadržati i u narednom periodu.\n„To su pre svega negovanje strateškog partnerstva sa Super Karticom, dalji digitalni razvoj, omogućavanje fleksibilnih uslova za mikro klijente, dodatno unapređenje kvaliteta usluge i razvoj kanala prodaje putem direktnih agenata. Tu smo da gradimo partnerski odnos sa našim klijentima, da zajedno rastemo i dalje se razvijamo. Uveli smo i alate za merenje zadovoljstva klijenata kako bismo dalje usavršavali kvalitet usluge, budući da nam je mišljenje naših klijenata izuzetno važno“, zaključila je Vasilesku.\nFiled under: Saopštenja, banka, kredit, Marijana Vasilescu, sberbank, stednja


Novi generalni tajnik NATO-a dolazi u BiH - 2004-01-14\nU sjedištu NATO u Bruxellesu je potvrdjeno da novi generalni sekretar, Holandjanin Jaap de Hoop Scheffer kreće sutra u posjetu Bosni i Hercegovini. Najavljuju se susreti sa zapovjednikom trupa SFOR-a, generalom Virgilom Packettom, Stalnim vojnim komitetom, članovima Komisije za provodjenje odbrambenih reformi, kao i sa visokim predstavnikom Paddy Ashdownom.\nIzvori u vojnom savezu naglašavaju činjenicu da je posljednja službena posjeta bivšeg generalnog sekretara, Robetsona i prva novog, Scheffera, bila posjeta Sarajevu, što, po njima, ima nepobitan značaj: Alijansa je "živo" zainteresirana za uspješnu provedbu odbrambenih reformi zemlje i ispunjenje ostalih uvjeta koji pred njom stoje na putu ka članstvu u programu Partnerstva za mir.\nVjeruje se, s tim u vezi, da za NATO, i nakon odlaska George Robertsona sa čelne civilne funkcije, jedan od prioriteta ostaje priključenje BiH Partnerstvu do narednog samita Saveza, planiranog za jun ove godine u Istambulu. Ovo tim prije što novi generalni sekretar dolazi iz zemlje koja je zbog nerazjašnjene vlastite uloge u srebreničkom masakru, svojevremeno ostala bez cjelokupne vlade premijera Wima Kok-a.\nIzvori u NATO su odbili povezati sutrašnju posjetu generalanog sekeretara Sarajevu sa još jednom neuspješnom akcijom NATO trupa, provedenom u cilju hvatanja Radovana Karadžića. Oni, umjesto toga, podsjećaju da su najviši zvaničnici članica Alijanse, poput američkog sekretara za odbranu, Donalda Rumsfelda, nedavno najavili "pojačane napore na hvatanju preostalih haških bjegunaca", što ukazuje na činjenicu da će se potraga za licima sa vrha haških optužnica nastaviti.\nPlanirano je da generalni sekretar NATO, nakon BiH, posjeti i Kosovo, gdje će se, pored ostalih, susresti sa šefom civilne misije UN, Harri Holkerijem, zapovjednikom snaga KFOR-a, generalom Holgerom Kammerhoffom, te kosovskim predsjednikom, Ibrahimom Rugovom.\nJedna od tema susreta, kako u Sarajevu, tako i u Prištini, biće planirana redukcija broja pripadnika medjunarodnih snaga, koja se dovodi u vezu sa sve većim brojem sigurnosnih zadataka koji prelaze u nadležnost civinih organa vlasti, a sve manje su briga vojnih snaga pod zapovjedništvom NATO.


'Mesi iz Salenta' želi u Ligu šampiona sa Zvezdom\nIzvor: B92, 08.Maj.2021, 12:15\nFudbaler Crvene zvezde Filipo Falko ističe da želi pobede u svim narednim mečevima, kako bi se sezona završila na pravi način.\nU Kupu Srbije odigrao je jedan meč i zatresao je mrežu.\n"Sigurno je da ćemo pobedama u prvenstvu spremniji dočekati predstojeće finale Kupa Srbije. Što se tiče perioda adaptacije >> Pročitaj celu vest na sajtu B92 << u timu, brzo sam se uklopio u ekipu Dejana Stankovića. Sviđa mi se pobednički mentalitet koji gaji Zvezda, pogotovo zato što volim da trijumfujem u svakom meču. Iskreno, prija mi crveno-beli dres i stvarno uživam u klubu", rekao je italijanski krilni napadač Crvene zvezde.\n"Kako vreme odmiče, sve bolje se osećam, ali i pružam kvalitetnije partije na terenu. Kao što sam već napomenuo, odgovara mi napadački stil fudbala kakav gaji šef stručnog štaba Dejan Stanković. Takođe, smatram da je naš tim vrlo kvalitetan i da u našem sastavu ima dosta odličnih fudbalera. Kada je takva situacija, lako je da se uklopite u ekipu, kao i da se naviknete na visoke ciljeve iz kojih proizilaze odlični rezultati koje beleži Crvena zvezda".\nNajavio je fudbaler iz Italije da će Zvezda iskoristiti predstojeći period kao neku vrstu uigravanja za ono što ih čeka sledeće sezone.\n14:13: U Grčkoj prvi slučaj ZATVORA PRE SUĐENJA za svirepo ubistvo ma...\n14:13: Ivan Radoš gasi požar među stativama kragujevačkog superliga...\n14:12: Vučić najavio ukidanje graničnih kontrola izmedju Srbije, Seve...\n14:10: Vučić: Srbija, Albanija i Severna Makedobnija su u stanju da sa...\n14:10: Mali svetionik 651, 29. 7. 2021.


PEKING – Kineski proizvođači vakcina razmišljaju o kombinovanju svojih vakcina kako bi povećale njihovu efikasnost u zaštiti protiv kovida-19.\nKompanije „Sinovak“ i „Sinofarm“, dva kineska proizvođača koja su zajedno izvezla stotine miliona doza širom sveta, navode da razmišljaju da kombinuju svoje vakcine sa onima iz drugih kompanija, prenosi agencija AP.\nKineska kompanija „Čajna nešnel biotek grup“, podružnica „Sinofarma“, ima plan za buduću „sekvencijalnu upotrebu“ svojih vakcina, rekao je Li Meng, šef te kompanije zadužen za međunarodnu saradnju.\nKompanija „Sinovak“, sa sedištem u Pekingu, takođe je saopštila da je u preliminarnim razgovorima sa istražiteljima, uključujući sa kineskim Centrom za kontrolu bolesti, o kombinovanju doza svoje vakcine „KoronaVak“ sa drugima.\n„Sekvencijalna imunizacija znači kombinovanje različitih vakcina i to je strategija koja bi mogla povećati stope efikasnosti“, rekla je Ešli St. DŽon, imunolog na Medicinskoj školi „Duke-NUS“ u Singapuru.\nVakcine „Sinofarm“, sa Pekinškog instituta za biološke proizvode i Instituta za biološke proizvode u Vuhanu, efikasne su 79 odsto i 72 odsto respektivno, saopštila je ta kompanija.\nPraksa kombinovanja vakcina razmatra se i u drugim zemljama, a britanski naučnici proučavaju kombinaciju vakcina „AstraZeneka“ i „Fajzer“.


08/12/2019 | 11:35 ⇒ 11:36 | Izvor: SRNA\nZa razvoj poljoprivrede i sela u Derventi iz budžeta opštine ove godine je isplaćeno 331.400 KM, rekao je Srni načelnik Odjeljenja za privredu i društvene djelatnosti Slaven Pašalić.\nSlaven PašalićFoto: SRNA\nNajviše podsticaja izdvojeno je za proizvodnju mlijeka - 125.940 KM, za nabavku priplodnih junica i muznih grla 81.500 KM, za proizvodnju mesa 31.520 KM, za pčelarstvo 27.340 KM, za povrće i cvijeće 16.587 KM, za ljekovito, aromatično i industrijsko bilje i heljdu 3.160 KM, a za organsku proizvodnju 1.560 KM.\n- U ovu kategoriju spadaju i podsticaji za organsku proizvodnju - dodao je Pašalić.\nU saradnji sa jedinicom za koordinaciju projekata pri Ministarstvu poljoprivrede, šumarstva i vodoprivrede Republike Srpske za realizaciju projekta razvoja ruralnog poslovanja, koji se finansira iz sredstava Međunarodnog fonda za razvoj poljoprivrede /IFAD/, opština Derventa je učestvovala sa 29.170 KM.\n- Do sada je realizovano projekata u vrijednosti od 345.700 KM, a oni su se odnosili na nabavku poljoprivredne mehanizacije, opreme za pčelarstvo, steonih junica i na proizvodne pakete za sjetvu kornišona - naveo je Pašalić.\nSve više vinograda u Posavini\nBrčko: Realizacija projekta samozapošljavanja u poljoprpivredi\n21:19 > Najveći svjetski lanac picerija uskoro stiže u region\n20:04 > Košarac u Kozarskoj Dubici: Podrška opštini\n10:36 > Pašalić: Najveći podsticaji u posljednjih desetak godina\n21:08 > Najveći podsticaji u posljednjih desetak godina


redakcija May 29, 2018\t0 Komentara\nSiniša Mali izabran je za novog ministra finansija, posle čega je položio zakletvu pred poslanicima srpskog parlamenta. On je rekao da je prioritet održati makroekonomsku stabilnost, nastaviti odgovornu fiskalnu politiku i da će raditi na tome da naredne godine javni dug Srbije bude ispod 50 odsto BDP.\nMali je to rekao za “INFO 24” ali i dodao da, uz dužno poštovanje prethodnim ministrima, nije mu samo cilj da „čuva kasu“ već i da obezbedi novac za sve razvojne projekte…\nKako je rekao, odgovorna fiskalna politika daje mesto za povećanje plata i penzija, a ono što očekuje novi ministar je da se u narednim mesecima, konkretno u junu, razgovara i sa MMF o povećanju plata u javnom sektoru.\n„Mi smo se protekle četiri godine uspešno nosili s tim. Javne finansjije Grada Beograda su potpuno stabilizovane, a Republika Srbija u ovom trenutku imam drugačiju vrstu izazova“, kaže Mali\nObjašnjava da je sadašnje stanje javnih finasija prevashodno posledica teških ali, ističe „hrabrih odluka koje je vlada donela na čelu sa predsednikom Vučićem 2014. godine“.\n„Naše javne finasije su stabilizovane, prethodne tri godine imamo suficit u budžetu Srbije“, rekao je Mali i podsetio da je učescće javnog duga u BDP-u trenutno 59,9 odsto a da je pre nekoliko godina ta cifra bila preko 70 odsto.\n„Nastavićemo sa odgovornom ekonomskom politikom, vodićemo računa o svakom dinaru građana. Prevashodno mi je važno da već naredne godine udeo javnog duga u BDP-u bude ispod 50 odsto čime smo za građane Srbije uradili veliku stvar“, rekao je Mali i poručio da će javne finasije biti stabilne.\nRekao je i da nije cilj ministra finasija samo da čuva javnu kasu nego da, kaže, obezbedi novac za razvojen projekte za ulaganje u infrastrukturu, nove fabrike, nova radna mesta… a sve to, kaže “ kako bi našoj deci obezbedili bolju budućnost u ovoj zemlji“.\n„Odgovorna fiskalna politika koju je vlada vodila daje nam mesta za povećanje. Miaslim da je fer da svi oni koji su podneli teret reformi u prethodnom periodu sada vide korist od tih reformi. Predsednik Vučić je najavio za ovu godinu ukidanje zakona o smanjenju penzija, to je veoma važno“, rekao je Mali.\n„To su dve stvari za naredni periodu i za budućnost ove zemlje veoma važne. Povećanje potrošnje je jedan aspekt koji nam gura ekonomiju dalje.\n„Hoću da se borim sa predsednicom vlade za svako novo radno mesto, svaku novu investiciju i kao ministar finasija moja dužnost će biti da obezbedim novac za sve to u buddzetu“, poručio je Mali.\n„To je moja misija, moj zadatak i zajedno sa predsednikom Vučićem, Anom Brnabić i ostalim članovima vlade baviću se upravo tim“ poručio je novi ministar finansija Srbije.\nPreuzeo je dužnost od predsednice Vlade Ane Brnabić, koja je obavljala funkciju v.d. ministra finansija od 16. maja.\nPredsednica Vlade je Malom uručila Izveštaj o stanju u Ministarstvu i upoznala ga sa organizacijom u resoru, postavljenim ciljevima i budućim obavavezama.\nTags: ministar, Siniša Mali, vlada republike srbije, www.kolubarski.info\nDanas i sutra nasipanje ulica u Goricu, Peti puk, Brdjani…


Počele izborne igre: SDPS i SPO u koaliciji sa SNS? – Nadlanu.com\nPočele izborne igre: SDPS i SPO u koaliciji sa SNS?\nObjavljeno 26. jan 2014. / 14:17:21\nGlavni odbor Socijaldemokratske partije Srbije odlučio je da ta partija na vanredne parlamentarne izbore i izbore u Beogradu nastupi u koaliciji sa SNS.\n“Socijaldemokratska partija Srbije postigla je sa Srpskom naprednom strankom dogovor oko politike i principa buduće vlade, kao i o neophodnosti nastavka sveukupnih reformi u našoj zemlji”, navodi se u saopštenju stranke na čijem je čelu Rasim Ljajić.\nU saopštenju se dodaje da dogovor između dve partije predviđa i da nakon vanrednih parlamentarnih izbora u najkraćem roku bude formirana mala i efikasna vlada, koja će se punim kapacitetom posvetiti rešavanju ekonomskih i socijalnih problema svih građana Srbije.\n“Tokom sutrašnjeg dana očekuje se konkretizacija postignutog dogovora u pojedinostima, vezanim za raspored na izbornim listama i tok predizborne kampanje”, dodaje se.\nI SPO SA SNS\nPredsednik SPO Vuk Drašković očekuje da će njegova stranka na vanrednim parlamentarnim izborima nastupiti na listi Srpske napredne stranke.\nDrašković je Tanjugu rekao da se to nameće kao jedino logično opredeljenje, jer su strateški ciljevi Srpske napredne stranke odavno ciljevi SPO-a.\n“Srateški ciljevi SNS- bezuslovna primena Briselskog sporazuma, pomirenje medju narodima i državama bivše Jugoslavije, borba protiv korupcije i kriminala, ekonomske reforme, socijalne reforme, otkrivanje svih zločina državnog terorizma iz vladavine Slobodana Miloševića su zapravo i stateška opredeljenja odavno SPO”, rekao je Drašković.\nOn je dodao da će SPO nastaviti da maksimalno podržava ovaj kurs i ovu politiku SNS.\nPISMO ZAHVALNOSTI: Spasili su nam dete i vratili veru u lekare\nVanbračne zajednice traju duže od brakova


» Željko Samardžić ucenjen !!!\nŽeljko Samardžić ucenjen !!!\nPevaču namešten ljubavni skandal, a navodno je za slike platio i otkup.\nGradom se proširila priča kako je Željko Samardžić na nedavnom nastupu u Crnoj Gori bio zaveden od strane nepoznate devojke. Ta mlada dama je, po pisanju Sveta, bila plaćena od strane ljudi iz kriminalnih krugova, kako bi poznatog pevača ucenjivali eksplicitnim slikama, a pominje se i ceo film.\nOna je Željka odvela na već ranije smišljenu lokaciju, gde su vodili ljubav. Potom su mu određeni ljudi tražili čak 50.000 evra za snimak, čiji sadržaj možemo samo da zamislimo. Kako navode nezvanični izvori iz Podgorice, ovaj srećno oženjen otac tri ćerke, se izvukao sa „samo“ 15.000 evra i time spasao svoj i ugled svoje porodice.\nTagovi: [ devojka, slike, ucenjen, zeljko ]\nNema komentara na “Željko Samardžić ucenjen !!!”\n« Brena:Najjaca sam!\nPročitaj mu misli »


FoNet portal :: Pretraga / tagId=30825\nTag: saučešće, Pogodaka: 22\nMinistar unutrašnjih poslova Aleksandar Vulin uputio je danas telegram saučešća porodici i prijateljima novinara Predraga Pece Jeremića i ocenio da je bio drug, vrsni novinar i analitičar i dobar čovek kome su moral i pravda bili osnov za bavljenje novinarstvom.\nSrbija izgubila prijatelja\nPredsednica Vlade Srbije Ana Brnabić uputila je danas telegram saučešća povodom smrti predsednika Ujedinjenih Arapskih Emirata (UAE) i vladara Abu Dabija, šeika Kalifa bin Zajeda Al Nahjana, i poručila da je njegovom smrću Srbija izgubila velikog i iskrenog prijateja.\nSaučešće porodicama rudara\nPredsednik Skupštine Srbije Ivica Dačić uputio je danas telegram saučešća izraelskom kolegi Mikiju Leviju povodom niza terorističkih napada koji su se proteklih dana dogodili u Izraelu.\nSaučešće povodom smrti Olbrajt\nPredsednik Crne Gore Milo Đukanović uputio je telegram saučešća povodom smrti bivše državne sekretarke SAD Medlin Olbrajt, saopštila je danas Služba za informisanje predsednika Crne Gore.\nPraznina na kulturnoj sceni\nDirektor Službenog glasnika Jelena Trivan izrazila je danas saučešće porodici preminulog književnika Milovana Vitezovića i ocenila da će njegovim odlaskom ostati velika praznina na srpskoj kulturnoj sceni.\nSaučešće Ivice Dačića\nPredsednik Skupštine Srbije Ivica Dačić uputio je danas Evropskom parlamentu izraze najdubljeg saučešća povodom smrti Davida Sasolija.\nMarinković bio izuzetan pravnik\nPredsednik Skupštine Srbije Ivica Dačić izraze najdubljeg saučešća porodici zamenika generalnog sekretara parlamenta Branka Marinkovića, koji je danas preminuo u Beogradu.\nSaučešće narodu SAD\nPredsednik Srbije Aleksandar Vučić izjavio je danas da ga je pogodila vest o razornom uraganu, koji je odneo brojne žrtve u američkoj saveznoj državi Kentaki i izrazio saučešće narodu SAD i porodicama žrtava.


Klepić: Aluminij u narednih šest meseci bez stečaja\nTanjug 15. jula 2019. 10:45\nMOSTAR – Vlada FBiH na telefonskoj sednici donela je odluku o nastavku poslovanja Aluminija u okviru programa stabilizacije, rekao je danas predsednik Nadzornog odbora Aluminija d.d. Mostar Zdenko Klepić.\nTo znači, kako je pojasnio, da u narednih šest meseci neće biti stečaja niti će neko moći da blokira račune Aluminija, prenosi Fena.\nOn je to izjavio posle jutrošnjeg sastanka predstavnika Uprave i Sindikata Aluminija s predsednikom HDZ BiH Draganom Čovićem i federalnom ministarkom finansija Jelkom Milićević u sedištu mostarskog preduzeća.\nProizvodni pogodni Aluminija ugašeni su u noći 9. na 10. juli, nakon što je preduzeće isključeno s visokonaponske električne mreže.\nZbog visokih cena električne energije, Aluminij nekoliko zadnjih godina posluje s gubitkom.\nUkupni dug kompanije iznosi oko 200 miliona evra.


Stefanović: Cilj Prištine – proterivanje Srba sa severa KiM\nTanjug 10. decembra 2018. 15:45\nBEOGRAD – Potpredsednik Vlade Republike Srbije i ministar unutrašnjih poslova Nebojša Stefanović ocenjuje da su nove mere koje najavljuju prištinske institucije usmerene prvenstveno protiv Srba na Kosovu i Metohiji, ali da one neće svakako doneti ništa dobro, ne samo Srbima, već ni Albancima, ali ni celom regionu.\n„Priština nastavlja sa ispoljavanjem etnički motivisane agresije čiji je jedini cilj proterivanje Srba sa severa Kosova i Metohije i dovršavanje njihovog etničkog čišćenja. Nakon skandaloznih ekonomskih mera, koje predstavljaju najgrublje kršenje CEFTA sporazuma, oni sada najavljuju nove koje prerastaju u jasno kršenje Rezolucije 1244 SB UN, ali i svih drugih međunarodnih propisa“ rekao je Stefanović Tanjugu.\nVeć imamo čitavu medijsku kampanju izmišljotina, poluinformacija i dezinformacija, koje se plasiraju tendenciozno i smišljeno protiv srpskog naroda, iako su prištinske institucije te koje su prekršile sve međunarodne propise, iako su oni brutalno prekršili CEFT-u i iako su oni ti koji pokušavaju da urade ono što nikome drugome u regionu ne bi palo na pamet“ kaže Stefanović.\n„U ovakvoj situaciji, Republika Srbija ne sme dozvoliti da Srbi budu ponižavani, ne smemo da dozvolimo da oni budu maltretirani i moramo da nađemo način da na miran i dostojanstven način zaštitimo interese našeg naroda.\n„Sa druge strane, podsetio bih da su se prištinske institucije pokazale kao nesposobne i da obezbede prosperitet čak i za Albance koji žive na Kosovu i Metohiji, a kamoli za druge narode. Mi očekujemo da EU i čitava međunarodna zajednica reaguju i zaštite pre svega ljudska prava na Kosovu i Metohiji, zaustave ovo nenormalno ponašanje prištinskih vlasti i obezbede poštovanje svega što propisuju rezolucije SB i međunarodno pravo“ zaključuje Stefanović.


Rusko-gruzijski sukobi ne prestaju\nRuske trupe na putu ka Ćinvaliju, 10. avgust 2008.\nGruzija i Rusija nastavljaju sa međusobnim optužbama i raketnim napadima, uprkos gruzijskoj objavi da povlači snage iz Južne Osetije i poziva na prekid vatre. Istovremeno, Savet bezbednosti ni u četvrtom pokušaju nije doneo odluku o sukobu u Gruziji, a Bush je zatražio od Putina povlačenje trupa.\nGruzija je nastavila napade na Ćinvali, glavni grad Južne Osetije, uprkos objavljenom povlačenju, dok su ruski avioni i noćas gađali ciljeve oko Tbilisija.\n"U nekim zonama u kojima ruski vojnici održavaju mir (nedaleko od Ćinvalija) bilo je aktivnih sukoba," u noći između nedelje i ponedeljka, izjavio je komandant ruskih snaga za održavanje mira, general Marat Kulahmetov, javila je agencija Interfaks.\nOn je rekao da su gruzijske snage nastavile da gađaju ruske pozicije.\n"Jedan od punktova ruskih vojnika za održavanje mira bombardovala je gruzijska avijacija", rekao je Kulahmetov, dodajući da u tim napadima nije bilo žrtava.\nIstovremeno je Gruzija saopštila da su ruski avioni gađali više ciljeva nedaleko od glavnog grada te zemlje, Tbilisija. Ruski vojni avioni bombardovali su vojnu bazu i radare, saopštilo je ministarstvo unutrašnjih poslova Gruzije.\n"Bilo je dva bombardovanja. Jedno je bilo usmereno na vojnu bazu Kojori i drugo na oblast Mahata. Koliko mi je poznato, u napadima nema žrtava", rekao je portparol gruzijskog ministarstva unutrašnjih poslova Šota Utiašvili.\nPredsednik Gruzije Mikheil Saakashvili (l), francuski ministar spoljnih poslova Bernard Kouchner (s) i finski ministar spoljnih poslova Alexander Stubb na konferenciji za novinare u Tbilisiju, 10. avgust 2008.\nDo napada oko Tbilisija došlo je pošto je šef francuske diplomatije Bernar Kušner doputovao u pregovaračku misiju, ali nije poznato da li je i dalje bio u glavnom gradu u vreme bombardoavanja.\nRusija je pojačala i svoje vojno prisustvo u Abhaziji, drugoj separatističkoj gruzijskoj oblasti, tako da je sada tamo više od 9.000 vojnika i 350 blindiranih vozila, javio je Interfaks. Prema rečima generala ruskih mirovnih snaga Aleksandra Novickog, cilj ovog pojačanja je da se izbegne situacija sa kojom su mirotvorci bili suočeni u Ćinvaliju.\nSavet bezbednosti bez dogovora, Halilzad optužuje Rusiju\nSavet bezbednosti UN ni u nedelju, četvrti put u nekoliko dana, nije doneo odluku o sukobu u Gruziji. Članovi Saveta bezbednosti UN prekinuli su sastanka nakon tri časa s namerom da se ponovo sastanu kasnije danas ili sutra.\nAmerički ambasador u UN Zalamaj Halilazad optužio je Rusiju da ometa pokušaje da se postigne mir, kao i da pokušava da promeni režim u Tbilisiju, što je ruski ambasador Vitalij Čurkin negirao.\nNakon sednice Halilzad je novinarima rekao da se situacija u Gruziji pogoršala u poslednjih 24 časa i da postoji "opasnost da je Rusija preterala" tražeći promenu režima u Tbilisiju.\nSukob je počeo kada je Gruzija pokušala da stavi Južnu Osetiju pod kontrolu, a potom se suočila s reakcijom ruske vojske.\n"Promena režima je čisto američki izum", odogovorio je Čurkin obraćajući se novinarima. Ruski ministar spoljnih poslova Sergej Lavrov u Moskvi je takodje negirao da Moskva traži smenu gruzijskog predsednika Mihaila Sakašvilija.\nLavrov je rekao da je njegov telefonski razgovor s američkom državnom sekretarkom Kondolizom Rajs pogrešno protumačen. Prema njegovim rečima, Moskva smatra da Sakašvili ne može biti njen partner, ali da odlazak s vlasti gruzijskog predstavnika nije preduslov za rešenje krize.\nSAD pripremaju nacrt rezolucije u kojem se traži trenutan prekid vatre i osuda ruskih akcija u Gruziji. Francuska takođe radi na nacrtu rezolucije, a SAD i članice Saveta bezbednosti iz Evrope planiraju da se kasnije sastanu kako bi koordinisali svoje nastupe.\nSednica je počela kao zatvorena, a potom nastavljena kao otvorena. Na zatvorenoj sednici više članica Saveta bezbednosti je stalo uz Gruziju, dok su Kina i Južna Afrika iskazale određenu podršku Rusiji, rekao je zvaničnik UN.\nGruzijski ambasador Irakli Alasania rekao je da Rusija namerava da "izbriše gruzijsku državnost, da istrebi gruzijski narod".\nRuski ambasador pri UN Vitaly Churkin,govori na sednici Saveta bezbednosti, 10. avgust 2008.\nČurkin je, medjutim, optužio Tbilisi da sprovodi "genocid" protiv naroda Južne Osetije i rekao da će Rusija postupati samo u "samoodbrani".\n"Recimo jasno da smo spremni da okončamo taj rat, da ćemo se povući iz Južne Osetije, da ćemo potpisati sporazum o neprimenjivanju sile", predložio je Čurkin.\nDiplomate medjutim kažu da se velike borbe nastavljaju u više oblasti. Brodovi ruske mornarice su blizu obale Abhazije, takodje separatističke oblasti u Gruziji, a njena avijacija je bombardovala predgradja Tbilisija.\nGruzijsko ministarstvo spoljnih poslova je saopštilo da se vojska pridržava naredjenja predsednika Mihaila Sakašvilija o prekidu vatre i da je o tome obavešten ruski izaslanik u Tbilisiju.\n"Spremni su za trenutne pregovore s Ruskom Federacijom", rekao je američki generalni podsekretar za političke poslove Lin Pesko na brifingu u Savetu bezbednosti. On je rekao da i će će gruzijski "humanitarni koridor" za civile, izbeglice i vojnike pomoći pregovorima.\nBuš zatražio od Putina povlačenje trupa\nPredsednik SAD Džordž Buš izjavio je da je u razgovoru sa ruskim premijerom Vladimirom Putinom izrazio duboku zabrinutost zbog "nesrazmerne reakcije" Rusije na situaciju u Južnoj Osetiji.\nBuš je, u intervjuu za En-Bi-Si Sports (NBC), koji je dao poslednjeg dana boravka na Olimpijskim igrama, izjavio da je u petak u Pekingu razgovarao sa Putinom.\n"Ovo nasilje je neprihvatljivo", navodno je Buš rekao Putinu.\nBuš je istakao i da je od Putina zatražio da povuče trupe i vrati situaciju na stanje od 6. avgusta, odnosno "status kvo".\n"Bio sam vrlo čvrst sa Putinom", kazao je Buš i dodao da je slične komentare izneo i u telefonskom razgovoru sa ruskim predsednikom Dmitrijem Medvedevom.\nBorbe u Južnoj Osetiji


Jaguar I-Pace „razbija“ na tržištu - Auto Republika\nJaguar I-Pace, električni krosover britanske marke, koji raspolaže sa dva elektromotora (na svakoj osovini po jedan), a koji ukupno razvijaju i na obe osovine permanentno isporučuju 400 konjskih snaga uz 700 njutn metara obrtnog momenta, počinje sa isporukama od novembra, dok su knjige porudžbina otvorene još od 1. marta ove godine.\nPre nekoliko dana se na austrijskom portalu na kome se oglašava prodaja vozila, willhaben.at. pojavio prvi oglašeni primerak, a indikator odnosno vesnik odlične potražnje, predstavlja činjenica da je “brzinom svetlosti” oglas uklonjen, to jest da je primerak sa cenom od preko 106.000 evra već dobio novog vlasnika.\nSada stižu i zvanične potvrde odličnih reakcija kupaca na elektro ponudu iz kompanije JLR. Iz britanske marke navode da ulažu velike napore kako bi lista čekanja na isporuku električnog krosovera bila promptnije ažurirana, odnosno da daju sve od sebe u želji da kupci na isporuku čekaju period koji je kraći od šest meseci.\n“Iznalazimo načine da lista čekanja na isporuku ne dobije neželjene razmere. Interesovanje kupaca je ogromno, a mi uživamo u izazovu da održimo intenzitet interesovanja javnosti i potencijalnih kupaca za naš proizvod, ali i da im ispunimo očekivanja.”\nJoš da dodamo da se I-Pace proizvodi na linijama austrijske kompanije Magna Steyr, gde mu društvo prave brojni atraktivni i luksuzni modeli: Mercedes-Benz G klasa, BMW serije 5, BMW Z4, Toyota Supra…\ntags: Jaguar I-Pace jlr Magna Steyr\nprevious WLTP izazvao sunovrat prodaje automobila u Evropi\nnext Jedno od najmasovnijih povlačenja vozila u istoriji BMW-a\nPremijera: Restilizovani Mini Clubman\n17/04/2019 - 08:48\nSuzuki predstavio novi Jimny! (GALERIJA)\n05/07/2018 - 20:08\nDobitnici u neminovnoj “Robotaxi” revoluciji?\n26/03/2018 - 12:26


RTCG - Radio Televizija Crne Gore - Nacionalni javni servis :: Ekonomija :: Cilj da ToMontenegro poleti prije ljeta\n02. 03. 2021. 12:06 >> 11:15 10\nCilj je da nova avio-kompanija ToMontenegro bude operativna prije ljeta, kao i da bude samoodrživa, poručio je izvršni direktor kompanije Predrag Todorović. Naveo je i da nije zabrinut zbog slotova, te da su neki izgubljeni, a da drugi nijesu. Član Odbora direktora Pavle Tripković kazao je da članovi tog tijela neće primati naknade.\nTodorović, je na konferenciji za medije, kazao je da je nacionalna avio-kompanija potreba Crne Gore.\nKako je naveo cilj je da se napravi nova moderna kompanija, zasnovana na tržišnim principima i modelu koji će biti samoodrživ.\n"Ovo za državu nije trošak, nego investicija", poručio je Todorović i dodao da se vratio iz Francuske gdje je radio 10 godina.\nPodsjetio je da su za potrebe ToMontenegra kupljena dva aviona koje je Monenegro erlajns imao na lizingu.\n"Ono što je prijetilo Crnoj Gori je da ti avioni budu oduzeti zato što nijesu plaćane rente i da državi budu dostavljene fakture za prekid ugovora, sa svim penalima. Iznos je teško procijeniti i iznosila bi sigurno 45 miliona eura, ako ne i više. Uspjeli smo te avione da kupimo za upola manje novca", istakao je Todorović.\n"Te avione imamo u svom vlasništvu zauvijek", kazao je Todorović i dodao da su ta dva aviona baza za dalji razvoj kompanije.\n"Niko ne pravi avio-kompaniju sa dva aviona. Mi ćemo imati i tri, četri i pet aviona kompanija će se razvijati fazno", naveo je Todorović i dodao da će na taj način i zapošljavati ljude kako bi se kompanija razvijala na tržišnim principima.\nKompetentnost jedini kriterijum pri zapošljavanju\n"Jedini kriterijum pri zapošljavanju biće kompetentnost", naveo je Todorović i dodao da je za očekivati je da će ljudi iz MA, koji budu željeli da rade po zdravim principima, imati mogućnost zaposlenja.\nTodorović je kazao da će se kompanija razvijati zavisno od tržišta.\n„Da li će i administracija i piloti, svi imati priliku da se zaposle naravno da „DA“. Preduslov da se neko zaposli nije to što je neko negdje radio, što pripada nekoj partiji, nekoj crkvi to svakako „NE“, o tome ne želimo da razmišljamo. Jedini kriterijum pri zapošljavanju su kompetencije. Mi cijenimo da su najkopetentniji ljudi u suštini su u MA, ali ima jako kompetentnih ljudi u Crnoj Gori i svima će vrata biti otvorena“, kazao je Todorović.\n"Ja sam siguran da možemo da napravimo jednu kvalitetnu i solodinu priču, koja će biti primjer i regionu", poručio je Todorović.\nCilj je, kako kaže, da kompanija što prije bude operativna, ali kako dodaje Todorović, i stabilna u narednom periodu.\n„Prvi avion je u skroz operativnom stanju u narednih 7 do 8 miliona“, kazao je Todorović i dodao da je za drugi avion potreban remont na jednom motoru.\n„Mi smo kupovinom ta dva aviona pomogli državi da uštedi jako veliki novac i napravili bazu avijacije za razvoj kompanije u narednih osam do 10 godina“, saopštio je Todorović.\nTodorović je saopštio da će osnivački kapital od 30 miliona biti dovoljan, te da se iz budžeta više neće izdvajati. Naveo je i da nije zabrinut zbog slotova, te da su neki izgubljeni, a da drugi nijesu.\nTodorović je naveo i da je ToMontenegro registrovan u Centralnom registru privrednih subjekata Crne Gore.\nČlanovi Odbori direktora bez naknada\nČlan Odbora direktora Pavle Tripković, kazao je da je odlučeno da članovi Odbora direktora, neće primati naknade, ali zakonitost te odluke mora da provjeri ASK.\n„Sačekaćemo odluku Agencije za sprečavanje korupcije da li je prema propisima moguće raditi bez naknade. Ako mišljenje bude pozitivno, nećemo primati naknade, ako bude morale da ih primamo, mi ćemo ih donirati adresama kojima je novac neophodan“, kazao je Tripković i dodao da će na taj način pokazati i solidarnost prema radnicima MA.\nToMontenegro Predrag Todorović\nAvioni nove kompanije poletjeće do kraja maja


Lavrov pozvao SAD da ponude dogovor Severnoj Koreji\nBeta 1. septembra 2017. 18:55\nRuski ministar spoljnih poslova Sergej Lavrov pozvao je danas SAD da sa Severnom Korejom pregovaraju o sporazumu kojim bi bio izbegnut rat, i izrazio zabrinutost da bi napetosti mogle da izmaknu kontroli.\nLavrov je rekao da „pametniji i jači mora načiniti prvi korak“ u diplomatskim naporima.\nPrema njegovim rečima, Moskva je u poverljivim razgovorima pitala Vašington da li shvata da će njegovi saveznici, Japan i Južna Koreja, najviše stradati ako severnokorejski raketni testovi izazovu rat.\nAmerički odgovor je bio, prema Lavrovu, da bi odredjeni razvoj situacije ostavio vojnu intervenciju kao jedinu opciju.\nRuski šef diplomatije nije iznosio detalje, ali je naveo da će Rusija učiniti sve što može da spreči „tako užasan razvoj situacije“.


Obradović: Podrška u budžetu za modernizaciju uprave\nTanjug 9. decembra 2020. 12:45\nBEOGRAD – Budžet Ministarstva državne uprave i lokalne samouprave, po svim izvorima finansiranja, iznosiće u 2021. oko dve i po milijarde dinara, što je povećanje od 68 odsto u odnosu na prethodnu godinu, kaže ministarka državne uprave i lokalne samouprave Marija Obradović.\nOna je u Skupštini Srbije, gde traje rasprava o nekoliko zakona, među kojima su izmene zakona o budžetskom sistemu i o javnom dugu, rekla da je 460 miliona dinara opredeljeno za budžetski fond koji pomaže lokalnim samoupravama.\nObradović kaže da je za projekat Partnerstvo za lokalni razvoj opredeljeno 463 miliona dinara, a koji treba da unapredi pružanje usluga u opstinama i gradovima.\n„Time utičemo na smanjenje odliva stanovništva, popravljamo uslugu koja se pruža građanima“, navela je Obradović.\nNajavila je da će još 40 miliona dinara biti usmereno na uspostavljanje jedinstvenog upravnog mesta u opštinama i gradovima čije otvaranje, kaže, znači podršku u modernizaciji njihovog rada.\n„Jedinstveno upravno mesto je jedan šalter u osptinskoj upravi gde građani mogu da podnesu različite zahteve“, rekla je ministarka i naglasila da to značajno olakšava život građana i opštine i gradovi tako postaju njihov servis.\nNavela je da je jedinstveno upravno mesto do sada uspostavljeno u oko 10 gradova i opština, a da će u decembru biti otvoreno i u Staroj Pazovi, Rači, Kuršumilji i Pirotu.\nPodsetila je da je danas sa predsednicima opština Paraćin, Kosjerić i Topola potpisala ugovore za uspostavljanje jedinstvenog upravnog mesta.\n„Želimo da Ministarstvo bude shvaćeno kao roditeljska kuća za opštine i gradove bez obzira na to ko je na vlasti u njima“, rekla je ministarka.\nNavela je i da su kroz projekat reforme javne uprave planirana sredstva i iz IPA fondova EU.\nObradović je rekla da je u parlementu ovlašćeni predstavnik Vlade Srbije, budući da je ministar finansija Siniša Mali, koji je poslanicima obrazložio predložene zakone, otišao na sastanka kod predsednika Srbije Aleksandra Vučića.\nPredsednik Vučić sastao se danas sa ministrima u Vladi Srbije i direktorima javnih preduzeća zaduženim za strateške projekte iz oblasti infrastrukture, rudarstva, energetike i privrede.\nCG će nedostajati 300.000 m2 plaža i kupališta


Konačno, Vlada je i sama priznala (kroz obrazloženje razloga predloženih izmena) da se Zakon o radu menja jer (citiramo) ’’... se važeći ne primenjuje u praksi .’’\nPredlog reprezentativnih sindikata, u toku pregovora o izmenama i dopunama Zakona o radu, da se minimalna zarada, odnosno minimalna cena rada, vežu samo za konkretan, egzaktan, merljiv i uporedljiv parametar - a to je potrošačka korpa, predstavnici Vlade i Unije poslodavaca su odbili. Nisu prihvatili ni predlog da to ne bude ceo iznos, već samo 70% minimalne potrošačke korpe (to je bio odnos ova dva parametra u trenutku pregovora). Naprotiv, insistirali su da se uvedu i druga merila i kriterijumi. Tako je nastao član 112. Zakona, koji doslovce kaže (citiramo) :\n''Minimalna cena rada utvrđuje se odlukom Socijalno-ekonomskog saveta osnovanog za teritoriju Republike Srbije (u daljem tekstu:Socijalno-ekonomski savet).\nAko Socijalno-ekonomski savet ne donese odluku u roku od 15 dana od dana početka pregovora, odluku o visini minimalne cene rada donosi Vlada Republike Srbije (u daljem tekstu:Vlada), u narednom roku od 15 dana.\nAko dođe do značajne promene nekog od elmenata iz stava 3. ovog člana, Socijalno-ekonomski savet je obavezan da razmotri obrazloženu inicijativu jednog od učesnika Socijalno-ekonomskog saveta za otpočinjanje pregovora za utvrđivanje nove minimalne cene rada.\nMinimalna cena rada utvrđuje se po radnom času bez poreza i doprinosa, za kalendarsku godinu, najkasnije do 15.septembra tekuće godine, a primenjuje se od 1. januara naredne godine.\nMinimalna cena rada ne može se utvrditi u nižem iznosu od minimalne cene rada utvrđene za prethodnu godinu''.\nNaravno, pri utvrđivanju minimalne cene rada, merila i kriterijumi iz stava 3. Člana 112. Zakona, moraju se posmatrati za čitav period u kome nije menjana minimalna zarada, kao i njihova projekcija u periodu za koji se cena rada, odnosno minimalna zarada utvrđuje. U konkretnom slučaju, u obzir treba uzeti kretanje ovih parametara od aprila 2012. godine (kada je ugovorena trenutno važeća minimalna zarada), kao i procenu njihovih kretanja u 2015. godini (za koju se minimalna cena rada ugovara). U pitanju je, dakle, period dulji od tri godine.\nU svom zajedničkom predlogu sa kojim su izašli na pregovore, od ekspertske radne grupe, preko Socijalno-ekonomskog saveta do Vlade, reprezentativni sindikati su polazili upravo od tih, Zakonom utvrđenih parametara i njihovog statistički iskazanog kretanja u prethodnom periodu, kao i procene kretanja u 2015. godini. Ostali učesnici u ovim pregovorima, ni Vlada (zastupljena kroz predstavnike Ministarstva rada, zapošljavanja i socijalne politike i Ministarstva finansija), ni Unija poslodavaca Srbije NISU DALI BILO KAKAV KONKRETAN PREDLOG, baziran na zakonom utvrđenim kriterijumima.\nNjihovo obrazloženje i jedini argument zbog čega ne treba menjati minimalnu zaradu, jeste:\n•\tOd strane Vlade: jer je to veliki izdatak za državni budžet, budući da oko 40 hiljada zaposlenih u državnim organima prima zaradu nižu od minimalne. Drugim rečima – manite merila i kriterijume (na kojima su pre manje od tri meseca insistirali) – NEMA PARA;\n•\tOd strane Unije poslodavaca: jer Vlada nije ispunila ranije data obećanja o rasterećenju privrede i poslodavaca (podizanje neoporezivog dela zarade, smanjenje poreza i doprinosa na zarade; izdvajanje toplog obroka i regresa iz zarade kako bi se smanjila osnovica za oporezivanje i doprinose za obavezno socijalno osiguranje,uz drastično povećanje poreza na imovinu...).\nKoliko su neozbiljni i neprincipijelni predlozi Vlade da se minimalna zarada, odnosno minimalna cena rada, ne menja ni naredne godine, još su neozbiljnija i neprihvatljivija objašnjenja nadležnih ministara kojima pokušavaju takve stavove da opravdaju. Ministar Vulin je otkrio ’’rupu na saksiji’’ i objasnio nam, kao i najširoj javnosti, da minimalna cena rada i minimalna zarada nisu isto, i da treba čitati, ne samo 112, već i 111. član Zakona. Upravo tako. TREBA PROČITATI, ali bilo bi poželjno i RAZUMETI da je MINIMALNA CENA RADA OSNOVICA ZA OBRAČUN MINIMALNE ZARADE (pomnožena sa brojem radnih časova na mesečnom nivou, pri ostvarivanju standardnog učinka).\nSa druge strane, Ministar finansija je saopštio da postoji prostor za povećanje minimalne zarade, ali ’’samo za 6-7%’’. Možda su reprezentativni sindikati u svom predlogu za povećanje minimalne cene rada, kao što kaže Ministar, ’’nerealni’’, ali ćemo to prihvatiti tek kada Vlada, odnosno nadležno Ministarstvo, svoj predlog obrazloži, u skladu sa Zakonom, odnosno prema svim elementima iz stava 3. člana 112. matematičkim putem dođe do predloženog povećanja.\nŠto se stava Unije poslodavaca tiče, iako se slažemo sa njima da Vlada nije ispunila ni jedno dato obećanje, što negativno utiče na privredni ambijent, nije korektno da posledice takve situacije snose zaposleni, a posebno oni koji za pun fond radnih časova i standardni učinak, kao zaradu dobijaju iznos niži od zvanično (od te iste Vlade) objavljenog ''praga siromaštva'' za tročlanu porodicu. Da li se stvarno može ući u Evropu sa minimalnom cenom rada od 115 dinara (ispod 1evra) po radnom času, odnosno minimalnom zaradom, za pun fond radnih časova i standardni učinak, od 20.100 dinara (167 evra).\nKako li će izgledati Strategija za smanjenje siromaštva koju, kako je najavljeno, priprema aktuelna Vlada koja priznaje da prag siromaštva za tročlanu porodicu iznosi 24.624 dinara, a istovremeno predlaže minimalnu zaradu od 20.100 dinara. Prema prostoj računici, pravi naziv za taj dokumenat treba da bude Strategija za povećanje siromaštva. Međutim, sigurni smo da će nadležna ministarstva i njihovi ministri, opet naći pravo objašnjenje za ovakav paradoks. Da nije tužno, bilo bi smešno !!!.\nVujović: Za smanjenje plata i penzija do 10 odsto\nVlada je apsolutno saglasna oko paketa mera, rekao je Vujović gostujući na RTS-u, i dodao da u vladi postoje "klasične balkanske nesuglasice, jer svako štednju vidi kod drugih, a ne kod sebe".\n"Fiskalni savet je govorio da je potrebno smanjiti 15 odsto linearno, neki supominjali i 20 odsto. Moja procena je oko 10 odsto. Rekao sam pre mesec dana da smanjenje neće biti ni dinar preko toga, ali pokusasavamo da čak bude i manje. Premijer i ekonomski tim vlade će narednih dana o tome razgovarati i doneti konačnu odluku da li će biti linearno ili će poštovati potrebe najsiromašnijih", rekao je Vujović.\nOn je ocenio da je potrebno u vladi, ali i u javnim preduzećima da se postigne svest o tome da oni koji imaju najveće plate štede više, a oni koji imaju manje štede manje. Vujović je u tom smislu naveo i primer EPS-a koji ima, kako je rekao, skoro dva puta veće plate od proseka Srbije.\nVujović je podsetio da vlada već mesec i po dana radi na planu ušteda, odnosno i šire od toga, na planu kompletne fiskalne konsolidacije koji obuhvata period od tri godine, a u 2015. je kako kaže, potrebno uštedeti oko 750 miliona evra i to na strani rashoda."Ovo je krajnji trenutak da dobrovoljno krenemo u uštede o kojima se priča već više godina. Iako bi i sada na osnovu likvidnosti koju imamo mogli da nastavimo da se ponašamo po starom i da nikoga ne povredimo, to bi u perspektivi bio put koji nije održiv na duži rok. Tada bi fiskalni deficit i javni dug toliko porasli, da ne bismo više bili zemlja koja je solventna", rekao je Vujović.\nUpitan šta će vlada presuditi oko minimalne cene rada, budući da je održan sastanak sa sindikatima i poslodavcima, on je istakao da šansa za povećanje postoji, ali ne za 20 odsto.\nVlada odlučuje o minimalnoj ceni rada\n- To znači da će Vlada preuzeti odgovornost i doneti odluku na jednoj od narednih sednica - rekao je Vulin novinarima, nakon sednice SES-a.\nOn je podsetio da rok da se SES izjasni o minimalnoj ceni rada ističe danas, ali da će Vlada na jednoj od narednih sednica doneti odluku o tom pitanju, istakavši da se minimalna cena rada primenjuje od 1. januara naredne godine.\nVulin je novinarima nakon sastanka SES u petak rekao da su se članovi tog tela dogovorili da nastave sa sednicom u nedelju a da će do tada radna grupa raditi na još nekim detaljima.\n- Radna grupa će raditi na još nekim detaljima u smislu novih pokazatelja u ekonomskom smislu na osnovu kojih će se odlučiti da li i koliko treba da se menja cena rada - rekao je Vulin.\nVulin je rekao da su sindikati tražili novu cenu rada - 137, 9 dinara po satu, a poslodavci da ona ni na koji način ne treba da bude promenjena.\nDržava je saslušala i jedne i druge, hoćemo da nastavimo da radimo i da nađemo rešenje. Očigledno nećemo moći da zadovoljimo sve, i jednu i drugu stranu, ali to je uloga države u ovom dijalogu i mi vodimo računa da bi to bilo održivo - rekao je Vulin.\nNakon što su se čula mišljenja obe strane izaćiće se sa računicom i zato je, kako je rekao, predviđen nastavak sednice.\n- Minimalna zarada ne mora da ima nikakve veze sa minimalnom cenom rada jer minimalna zarada je socijalna kategorija kojom mi štitimo nasiromašnije da ne prime manje od minimalne zarade, a minimalna cena rada je ekonomska kategorija - kazao je Vulin.\nKako je naveo, minimalnu cenu rada moguće je izračunati po raznim parametrima, a minimalna zarada se ne može izračunati.\nKako je kazao, država brine kako da obezbedi da najsiromašniji radi za ipak, pristojnu zaradu, i da ona ne padne ispod granice siromaštva.


Vreme 717 - Scena\nPoslednji, septembarski broj berlinskog arhitektonskog nedeljnika "Bauvelt" (36/2004) posvećen je Beogradu.\nPored teksta urednika "Bauvelta" Felixa Zwocha "Destinacija Beograd" i teksta Ljiljane Blagojević (koja je kao gost i priredila ovaj broj) o Novom Beogradu, objavljeni su i tekstovi urbanih planera MiodragaVujoševića i Miloša Bobića, arhitekte Srđana Jovanovića Weissa, umetnika Jelice Radovanović i Dejana Anđelkovića, Georga Scholhammera i dramaturga Filipa Vujoševića. U prilogu su objavljeni prikazi knjiga Modernizam u Srbiji (Blagojević) i Vodič kroz modernu arhitekturu Beograda (Milašinović-Marić).\nRadio Beograd 2, program kulture, pokreće Festival nove srpske drame s ciljem da prati, podstiče i utiče na pozorišnu produkciju Srbije tako što će afirmisati drame i predstave koje se bave strukturnim i estetskim istraživanjima problema kao rezultata nagomilanih društvenih protivurečnosti čiji se uzroci nalaze u prošlosti i prepoznaju u sadašnjosti. Savremena drama i pozorište imaju obavezu da otkrivaju, tumače, otvaraju, pokreću, polemišu i definišu umetnički izraz ka osvešćivanju prošlosti i sadašnjosti i pokreću nove i odgovorne korake pojedinca i društva, u budućnosti.\nFestival će se održavati svakog prvog vikenda u mesecu tokom čitave pozorišne sezone u Beogradskom dramskom pozorištu, a moguće je da uđe i u druga pozorišta Srbije. "Krunu" festivala predstavljaće Nedelja najboljih predstava, sa nagradama najboljim ostvarenjima i posebnom nagradom najboljem piscu.


Ako hoćeš "Despacito" plati 300 evra! (FOTO) - Smedia\nMnogi ne štede novac kada u kafanama naručuju muziku, pogotovo ako ih "pogodi" neka pesma. Taj poseban osećaj kada ruke same polete u vazduh, kada violinista dira žicu koja ubada u srce, čaša koja završava na podu...\nU jednom lokalu u Istri su se dosetili da bi mogli da naprave "meni" za naručivanje pesama, tačnije napravili su cenovnik za muzičke želje (ako neki gost želi da mu se pusti pesma sa nosača zvuka).\nTako naručivanje "strane pesme" košta 50 kuna ili 800 dinara, domaća pesma "vredi" 1.120 dinara. Ako neki (dosadni) gost želi da naruči "cajku" ili "narodnjake" - može, ali će ga to zadovoljstvo koštati čak 22.000 dinara, a ako neko želi zarazni letnji hit "Despacito"... e, to već košta...\nODBAČENA OPTUŽNICA, PORAZ ZA MAKEDONCE: Zbog nedostatka dokaza oslobođeno 11 Albanaca\nSud je odlučio da optužene pusti i odbaci optužnicu


Nova Varoš/Priboj, 15. jul 2021.\nMinistar unutrašnjih poslova u Vladi Republike Srbije Aleksandar Vulin obišao je, zajedno sa vršiocem dužnosti pomoćnika ministra i načelnika Sektora za vanredne situacije Lukom Čaušićem, vatrogasce koji gase požare na Crnom vrhu, u mestima Rutoša i Gornja Jelača, u opštinama Nova Varoš i Priboj.\nVulin je tom prilikom rekao da je na oko 200 hektara zahvaćenih šumskim i požarom na otvorenom prostoru, angažovano oko 90 vatrogasaca – pripadnika Sektora za vanredne situacije.\nPosebnu zahvalnost dugujemo JP “Srbijašume” i dobrovoljnim vatrogasnim društvima, koji su uvek tu da pomognu. Svi pripadnici Sektora su obučeni da se bore sa svakom vrstom požara i da štite život i imovinu svih građana, rekao je on.\nMinistar je apelovao na sve građane da ne pale strnjike na njivama i ne koriste otvoreni plamen kada su u šumi ili na izletištu.\nSvi pripadnici Sektora za vanredne situacije zaslužuju našu veliku zahvalnost i poštovanje, a koliko su važni i vredni vidite tek kada dođu ovakve situacije i oni su tu da čuvaju život i zdravlje svakog od nas, rekao je Vulin.\nMinistarstvo će učiniti sve da se stanje njihove lične opreme popravi i da im se obezbedi i bolja oprema i veće zarade kako bi oni i njihove porodice bili bar malo zadovoljniji, rekao je on.\nČaušić je naglasio da se uspostavlja kontrola nad ovim požarima i da ljudi zaista daju sve od sebe da bi što pre uspeli da spreče širenje požara.\nNa gašenju požara u Gornjoj Jelači i Rutoši angažovano je 90 pripadnika Sektora za vanredne situacije iz Priboja, Nove Varoši, Prijepolja, Novog Pazara, Užica, Kragujevca, Kruševca i Beograda, sa dva vatrogasna vozila, 20 terenskih vozila, četiri kamiona i tri ATV vozila.\nU gašenju im pomažu radnici “Srbijašuma” i vatrogasci iz dobrovoljnih vatrogasnih društava iz Bajine Bašte i Požege, navodi se u saopštenju Ministarstva unutrašnjih poslova.


RTS :: Etno za sva vremena – skandinavske princeze u živopisnim nošnjama\nStil Etno za sva vremena – skandinavske princeze u živopisnim nošnjama\npetak, 20. maj 2022, 20:55 -> 21:10\nAutor: Tina Bilankov\nNorveški nacionalni praznik bio je nedavno povod da se kraljevska porodica ponovo pojavi u živopisnim narodnim nošnjama te zemlje. Pogledajte tradicionalnu nacionalnu odeću zemalja severa Evrope, kada je obuku njihove princeze.\nBuduća kraljica Norveške, prestolonaslednica princeza Ingrid zablistala je u „bunaderu", kako Norvežani zovu svoju nacionalnu nošnju koja se, kao i u gotovo svim zemljama, razlikuje od regije do regije.\nSvako selo ili oblast ima svoju karakterističnu odeždu, kombinaciju haljina, kecelja, prsluka, šarenih traka i kićanki ukrašenih vezom i cvetnim ili geometrijskim šarama, koja se nosi u svečanim prilikama.\nSvake godine na nacionalni praznik i pripadnici kraljevske porodice pojave se obučeni u neki od regionalnih stilova, ali nošnja koju je princeza Ingrid imala ove godine bila je posebno upečatljiva i različita od one koju je nosila njena majka Mete Marit.\nSkandinavske zemlje imaju vrlo živopisne narodne nošnje, koje je, kao i u većini zemalja, moderan način života i oblačenja gotovo iskorenio.\nZato i vladari nastoje da očuvaju tradiciju, pa u svečanim prilikama oblače nacionalne kostime.\nI švedska prestolonaslednica princeza Viktorija sa ćerkom Estel često nosi švedsku nošnju, u kojoj dominiraju nacionalne boje, plava i žuta, posebno kada se obeležavaju državni praznici.\nDanska princeza Meri, supruga prestolonaslednika Frederika, pre nekoliko meseci se, povodom svog pedesetog rođendana, fotografisala u izuzetno atraktivnoj narodnoj nošnji sa Grenlanda, ostrva na krajnjem severu Evrope, koje je pod jurisdikcijom te kraljevine.\nTom prilikom izdata je i prigodna grenlandska poštanska marka sa njenim portretom.\nBarbi je muza leta 2022. – ružičasto i neobična estetika vraćaju se u naš život\nKraljica Maksima – raskošna i glamurozna čak i sa oklagijom\nKakav peškir za plažu birate ovog leta